Thantlang AG Biakinn mei khangh aizalmi ralhrang hna dirkamh ding ah a kal hnawhtu mino 3 hna! – The Cherry Par\nThantlang AG Biakinn mei khangh aizalmi ralhrang hna dirkamh ding ah a kal hnawhtu mino 3 hna!\nDecember 9, 2021 Cherry News\nThantlang AG Biakinn mei khangh aizalmi ralhrang hna dirkamh ding ah a kal hnawhtu mino 3 hna thinlung zur tuk buin minung upatnak sangbik kan pek hna. An ral a tha, pasal bak an si. Nain, ziah an bawi le nih maw an kalter hna hnga? Ziah an thloh hna lo? Raltuk ding asi ahcun, planning tha tein suai i an tuk awk asi deuh lo maw? Tampi a ka ruahter.\nOrder an peek mi hna an zulh bak nawl an ngai thatuk nain Ralhrang hna dirhmun hlathlainak an chambau deuh ko rua. Sianginn sang in Markets sang kai hi an thlingza ziar cang. Kan hngalhlo leng in thil a chung um kolai, ruahchih a haumi cu CNA an i tel ve i hliam zong an tuarve ko, kei cu an pu le nakin an kalmi ralhrang nih an hngalh hna le an rak bawh khawh mi hna tu khi zeiruangah? zeitin dah? ti biahalnak kaa tuah deuh asi.\nAG Biakinn khangh an timh caah va kal in ka kham/va dirawnh ding an kal tikah ral he kah ding silo in ral va pelding ti asi cumu, cu va pel ding ral cuziah ral nih an ka pel lai ti a hngalh hnga? ziah AG Biakinn cu ralhrang nihcun cawktarh in an rak hman hnga?\nLung a fak ko, Sianginn Sang, Thantlang Covid-19 nih faktuk in a Kan den lio ah sang le zawl, ram le miphun caah tiin inn chungkhar rian hma kaltak in Covid-19 Volunteer ah pumpek in rian nan tuan. Mithi neih caan ah thlan hmun hmanh ah kal ngam tu an um lo lio ah nan thazaang, Nan nunnak nan pek. Covid-19 Volunteer riantuannak in ram le miphun caah Kan Kal Lai nan tizaan kha ka mithlam ah a cuang.\nA hnubik Kan iton khuafo khua ah na hawi tha Hrang Thio Lian ruak ni, nan kal lai kutza Kan i chanh lio hna khah ka mithlam ah an cuang than. Kan nau le nan si nain ram le miphun caah ahcun Kum 100 tluk nan rak kal chung cang. Upatnak sangbik Kan ipek hna.\nKa zaang a uai. Nan mui kan hmu bal hna lo i nan kong zong ka ruat lai lo ka ti zongah ka lungthin nih an hlaat kho hrimhrim hna lo e ka naule. Ka lungfah tukah biakinn tham cu a kangh zongah sak than khawh a si ko hme cu nunnak pei a biapi deuh cu tiah keimah le keimah bia kai el.\nKa naule ram le miphun caah nunnak tiang pe in nan i pumpeknak cungah upatnak sangbik kan pek hna. Nan mui kan in hmu kho ti hna lai lo nain nan min chim a dai lai lo. Nan kaltak mi chungkhar vialte Bawipa Thlarau nih intuar khawhnak pe cio hram hna seh.\nNihin Thantlang Kahdohnak Ah CDF Lei 3 Nunnak liam, 4 An I Hliam. Nihin Thantlang AG biakinn pawng ah ralhrang nih inn duah an timh lio ah CDF/CNA le nih an va fuh hna i ralhrang nih an rak bawh hna caah an ambush hna. Cu ruang ah kan fah khunnak a si.\nNihin December 8 zaanlei Thantlang khuachung kahdohnak ah CDF lei in minung 3 nunnak a liam i CNA ralkap tel in 4 hliamhma an pu, Ralhrang nih December 5 tiang ah khan inn 530 an khangh cang. “Nihin kahdohnak ah nunnak petu hna hi; 1.Ram Lian Peng (Hriangkhan), 2.Bawi Za Uk (Thantlang sianginn sang), 3.Van Tha Ceu (Thau) an si.\nAa hliammi hna hi; Thantlang Battalion in pakhat, Thau pakhat, Hriangkhan pakhat le CNA pakhat hna an si. AG biakinn pawng ah Ralhrang nih inn duah an timh lio ah an va fuh hna i Ralhrang an rak i ready tik ah atu bantuk in kan fah khunnak hi a si,” tiah CDF chungtel pakhat nih The Hakha Times ah a chim.\nAtu thawng kan tial 9:30 PM (2021 December tiang ah nunnak a petu hna an ruak hi laak khawh an si rih lo, tiah kan theih. Thantlang khua cu December 5 lio ah Ralhrang nih avoi 11nak inn 38 an khangh than, nihin tiang ah inn 530 an khangh cang. Thantlang Ralhrang sakhaan\n← Heros Of Thantlang Youngmen!\nThantlang khua cu chuahtak asi vek vek cang ko in lo zei maw zat cu an khangh duah dih vek vek ko cang! →


Tidim Khuapi Ah Ralhrang Palek Pathum Meithal In An Kah Thah Hna - Chin Eleven News\nChinram kulh Tidim khuapi ah um mi Myanmar Economic Bank hngaktu ralhrang palek pathum thilak an kah hna tiah theih a si.\nChin Pyne Tidim khuapi Myanmar economic Bank hngak runvengtu ralhrang palik pathum thilak in tuzing ah an kah hna tiah khuami sin in theih a si.\nTuzing August 25 2021 suimilam 11 am tluk ah a tu bantuk in thilak an kah hna.A thimi hna hi polik pathum an si. A hmun ah an thi colh. Polik a kaptu hna hi motorcycle in an ra tiah khuami pakhat nih khitthitmedia ah a chim.\nCulawng si lo in tuzingka ah khan Tidim luhnak khualeng zongah meithal kah thawng tam nawn te theih a si tiah khuami nih an chim fawn.Khitthit media\nRelchap: Mizoram Palek Le Assam Palek I Kahnak Kong NHRC Nih Chimfian Ding An Ti National Human Rights Commission (NHRC) nih July 26 ah Assam palek nih Mizoram he ramri pawng IR palek hna umnak hmun an cuh hna ruangah i kahnak a chuah mi kongah nuhrin covo an buar tiah a ruah ruangah Mizoram le Assam cozah hna cu chimfianhnak tuah dingin an theihter hna.\nThei cia bantukin July 26 ah Assam palek 200 hrawng nih Vairengte khuataw i Mizoram IR battalion hna umnak hmun an chuh hna hnuah meithal zong an puah.Mah ruangah Mizoram palek nih an kah ve hna i, Assam palek 6 an thi.\nAssam mi pakhat nih mah i kahnak ah hin human rights buarnak a um tiin NHRC ah a chim ruangah NHRC nih August 22 ah khan Union home secretary pin ah Mizoram le Assam chief minister hna cu NHRC sin ah fianternak tuah dingin ca a kuat hna.\nNHRC nih Mizoram le Assam palek i kahnak ruangah cozah riantuan a thi mi le hma a pu mi an um mi cu a poi ngai mi a si.Hi thil a cang mi ah minung covo buarnak a um caah mah bantuk thil a cang mi hi kan zoh sawhsawh kho lo, ka serious ngai tiah an ti tiah an langhter.


CNA riantuan nak nan hngalh huaha tung lo cun rak chim le hlah uh – Hakha Cherry\nCNA riantuan nak nan hngalh huaha tung lo cun rak chim le hlah uh\nChin midia cheukhat cu mihrut le mah miaknak kawlmi lawng nan si.Ramdawtnak in riantuan mi nan si lo caah Ram na dawt lo ahcun nan media group ning in nan caah tih nung nan si sual lai ti\nCNA riantuan nak nan hngalh huaha tung lo cun rak chim le hlah uh.CNA tu thinhun loin CDF lehlam thinhung in nan chiah sual hna lai an pahnih in chinralkap an si veve cucu rak philh hlah mu molh tuk hlah u mu.\nNan pawcawmnak caah media ca na tial a si ahcun Thawngpang hman taktak hi nan mah nan hngalh mi hi tial uh.Lih le hrokhrawl in pawcawm pawl hi Laimi le Laimi riantuannak a doh mi Dalan nan si Ralring deuh in ca tial ulaw Ti hi zaangfah kan in nawl ve hna..By-We love People Defense force in myanmar\nDalan (Leirawitu) Miraang@vunraang le Japan@phetsit ngapuh nih Myanmar ram an rak uk lio ah hin kawl miphun chungin tangka duh ruang le an sinin mithmai țha hmuh duh ruang menmen ah mah miphun cungah zaangfahnak ngei loin leirawitu an rak tam taktak. Miraang ralkap le Japan ralkap bochan in an rak um. An tangka hmuhnak zong a rak si. Tangka an phalh hna i mipi cawlcanghnak paoh an rak chimh dih hna. Mi a cheu khat cu holhlet kan țuan an ti i anmah le anmah kha a sang tukah an i ruat ciammam i miphun leirawitu le mah miphun hremtu le fahnak petu ah an rak cang. Atu chan holh cun dalan an rak tam taktak.\nMiraang nih an rak kan uk lio ah hin kawl pawl nih tangka an hmuh nakding a si ahcun vunraang@miraang ralkap le Japan @phetsit ngapuh ralkap cu chim hlah India kala, chitți hmanh a biak in an rak biak i a fialmi hna paoh an rak tuah. Kawl pawl nih hin tangka duh ah India kala, chitți kha a inn an rak venpiak. Humhimnak țuanvo an rak lakpiak i an rak cawngh tawn. Sifak santlailo harsami hna kha tangka a rak cawih hna i an cham khawh lo ahcun an ngeihmi chungin a duhmi paoh a rak chuh hna. An fanule tiangin. Atu lio ralhrang ralkap pawl tuahsernak hi hlan lio chitți tuahsernak he an i khat bak.\nCu bantukin cun atu zongah hin ram buainak kha caan țha ah la riangmang in lai mi chung zongin tangka ka hmuhnak a si paoh ahcun tiah zaangfahnak ngei loin Kawl ralhrang ralkap le palik bochan in mah miphun cungah fahnak a pemi an tampi. Ralhrang ralkap tlaih țih ruangah siseh, kawl miphun uar tuk le i bochan tuk ruangah siseh, atu lio ram buainak hi caan țha ah la in tangka duh tuk ruangah siseh zaangfahnak ngei loin mah miphun cungah fahnak tlunter dingin leirawitu, dalan a țuanmi an tampi lai. Dalan an si ruangah an ton te dingmi an hngalh chung ko lai, nain miphun dang, kawl pa an i bochan ruangah le tangka ruangah a poi ah an chia lai lo. An ton taktak tik tu ah an i ngaichih te lai.\nCucaah cun dalan paoh zaangfahnak um loin tlaih hna ding. Dalan nan tlaih hna tikah felfai tein chekhlatnak le hlathlainak tuah ding an si. Nan tlaih hna hnuah dalan nan si tak maw si tak lo tiah anmah kha chimphuanternak le i silhnalhternak nan tuahter hrimhrim hna lai lo. Naite ah khan Halkha ah dalan (kawl hna nuva) an tlaih hna i anmah tu kha dalan an si le si lo chimphuannak le i silhnalhternak online chungah an tuahter hna. Dalan a si ko timi tehte nan ngeih lo a si ahcun an telefon kha chekpiak ko hna u.\nAtu lio caan ah hin cun mipi nih nan duhning tein an bia nan ceih khawh hna. Dalan nih ralhrang ralkap le palik sin thawng an thanh tikah anmah pumpak fon hi an hman bikmi a si. Cucaah cun an fon chungah a ummi hmanthlak, video chiahnak Gallery kha zoh dih u law fon a chawnhnak call log, viber, messenger pawl kha chekpiak dih hna u. An Facebook zong zohpiak dih ding an si.\nNan chek tikah an fon chungah mipi cawlcanghnak, duhlonak a langhtertu hna hmanthlak le video siseh, an min le an umnak pawl le a dangdang hei ti pawl kha palik le ralkap sinah a kuatnak tehte nan hmuh ahcun amah cu dalan a si bak tiah nan ti khawh. Dalan nih fon a chawnh le ca, message a kuat tikah zapi nih hngalh khawh lo dingin thlithup bifang, biahleng an hmannak tete nan hmuh ahcun dalan a si. Cun a dangdang cafang pawl nan hmuh ahcun ralkap le palik he ai pehtlaimi a si. Amah hi dalan a si ti kha hngalh colh ding.\nDalan Dan peknak (Sual ngan deuh) Thihdan\nDanlan dan pek tikah duhlonak a langhtertu hna le mibu cawlcanghnak i rian a țuantu hna kha palik le ralkap nih an tlaih tik hna ah a bawmh hna. Amah nih a zulh hna i an umnak a chimh hna. Mipi kilvengtu ralkap (CDF)/ PDF nih an hmanmi meithal an chiahnak hmun kha ralhrang ralkap sinah a chimh hna timi tehte țha tein a um ahcun sual man thihdan pek ding a si. Dalan kha hri in thlai i thah dingah a sual man thihdan pek ding a si.\nDalan Dan peknak (Sual hme deuh)Dalan kha ralkap le palik he ai pehtlaimi a si ko, nain duhlonak a langhtertu hna le mibu cawlcanghnak rian a țuanmi hna cungah fakpi in fahnak tlung ding tiangin a tuah rih lo ahcun a sualnak a hme ko, a sualnak a ngan lo tiah ruahpiak khawh a si. Dalan nih mipi cungah sualnak ngan a tuah lo ahcun a umnak khua, sang chungin țhawl dawi ding le a inn hrawkpiak dih ding le a herh ahcun umkal kho lo dingin hrenphihnak tuahpiak ding a si.\nFawi Tein Dalan Tlaih Khawhnak.Dalan pawl hi a bu, group in a cawlcang khomi an si ve hna. Cucaah cun dalan pakhat nan tlaih khawh ahcun a dang dalan pawl zong fawi tein nan kawl khawh hna i nan tlaih khawh cang hna. Dalan nan tlaihmi fon chungah khan a bu in an cawlcanghnak le pakhat le pakhat pehtlaihnak an tuahnak tete a um maw um lo ti kha țha tein chek u law zohpiak hna u.\nFacebook in siseh, Viber in siseh, Messenger in siseh, a dangdang cakuatnak in anmah dalan pawl ca an i kuatnak le ralhrang ralkap le palik sinah ca an kuatnak nan hmuh a si ahcun a hawile dalan pawl le anmah he pehtlaihnak a tuahmi ralkap le palik an fon number le an hmanthlak kha mi zapi nih an hmuh i an theih cio nakhnga group ser u law group chungah thlah u.\nCu ti nan tuah a si ahcun khua kip le sang kip le hmun kip ah a ummi nih an rak hmuh cio lai i khua dang le sang dang ah a ummi dalan pawl zong kha mipi nih fawi tein nan tlaih khawh hna lai i dantatnak nan pek khawh ko hna lai.\nDinnak kha a cat lomi tiva bantukin luanter camcin ko u (Amos 5:24). By-Salai K. Biak Lian Thawng


Mother Angelica (1923–2016) | Radio Veritas Asia\nRita Antoinette Rizzo (Mother Angelica) cu John Rizzo le Mae Helen Gianfrancesco hna i fanu dawt a si. Amah cu April 20, 1923 kum ah Ohio peng, Canton khua ah a rak chuak. Kum 6 a si ah a nu le a pa an rak i then i Rita cu a nu he an rak um ti. August 15, 1944, Ohio peng, Cleveland khua um Franciscan Sister (Poor Clares) sianginn ah a rak lut i Sister Mary Angelica of the Annunciation timi min aa rak lak.\nMother Angelica cu 1973 kum in Catholic cauk hna le capar chuah mi te te in zumhnak a karh khawhnak hnga ding caah tiin rian tuan hram a rak thawk. Simhamhsehlaw aa rak i tinh mi thil a rak i ruah chan mi bang in a si taktak kho lo. Cu tikah TV an thlahnak hmun ah a va kal i August 15, 1981 ni thawk in "Eternal Word Television Network (EWTN)" timi cu a rak dirh. Nikhat ah suimilam 4 chung, inn 60,000 hna sinah an rak thlah piak hna( EWTN hi Pathian sinin thlarau thazang lak nak ca lawngah thlah mi a si). Kum hnih a tlin hlan ah inn 1 million tluk nih an rak zoh khawh cang. 1987 kum ah cun suimilam 24 chung mi zapi sinah an rak thlah piak khawh cang hna.\nNihin ni ah minung 160 million nih ram 140 in EWTN satellite, TV le radio an zoh cang. EWTN (online zongin an thlah) cu catholic bupi thlahmi network vialte lak ah a nganbik mi network pakhat a si. Mother Angelica zong hi EWTN thawng-thlah rian tuan nak ah hin hmun tam ngaiin a rak i tel leng mang ve.\n1946 kum ah Mother Angelica cu ruah lo pi in i khawn dennak a rak ton caah dam lo ngai in a rak um mi a rak si. January 28, 1998 kum ah a rak theih ballo mi Italian nu pakhat he thla an rak cam tti i cu lio ah cun khuarauhhar ngai in a rak ton mi hma vialte in damnak a rak hmu.\nMother Angelica cu 2001 kum ah cawlcangh khawhlo (lephiat dam lonak) a rak tong i biachim kho loin a rak um. Cu bantuk thil sining a rak ton hlaan deuh kum ah network tawlrel tu dingah lenglei mi Catholic zumtu hna sinah a rak ap ta manh hna. Cun March 27, 2016 kum ah cu zawtnak in a thi. Thong tampi nih a rauk an humh i EWTN channel in million tampi nih an rak zoh ve.


Henry Van Țhio hlei a ho dah vote pek ding a um ti? – Zion Tlang Media\nHenry Van Țhio hlei a ho dah vote pek ding a um ti?\nVote Buan ah Pu Van Thio zuamcawhtu ding cu zangfak na va si dah. Zeica tiah vote khat zong na hmu lai lo. A tuin i țah sia ko. Henry Van Țhio hlei a ho dah vote pek ding a um ti? Henry Van Țhio nih teinak a co zong ah Vice-President cu a si ti lai lo tiah a ti tu nan um. A si lai le si lai lo cu kan hngal lo nain Hlutdaw palai level lawng cu a si lo hrim a fiang. Pyitaungsu Vuanci paoh cu a si thiam ko lai. State caah aa cuh si cun Chief Minister a si lai. USDP pawl can tu ah khan nan duh cun CNLD in ai awh hna u. Henry Van Thio zawn ahcun aiawh kho tu an um lo.\nCNLD nih cozah ser tiang a țhawng ahcun Hakha caah tampi rian a țuan duh lai lo. Project um paoh saruh cuh in peng kip an i cuh lai. A si kho lo. Hakha i Head Office an ser lomi nih an i cuh tuk te lai ding a langhter ko. Nain Lai party an si caah hmun tlawmpal ahcun an tei ve cu a herh ko. Hakha i Head Office an chiah lo chung paoh cu CNLD nih cozah an tlaih lo nak ding ah Hakha le Thantlang nih kan NLD cakei Zo Bawi, Cakei Van thio tibantuk kha i chuah zungzal ko hna u sih. Hakha in CNLD nih a tambik pa hnih lawng tei seh law, Pathum cu Cakei Zo Bawi le a nau le caah. Thantlang in CNLD nih pahnih a tam bik ah tei seh law, a dang pahnih cu Cakei Van Thio le nau caah. Peng dang kong ah kan buai awk a um lo.\nA ho paoh nih Capital le Town cu budget tlawmte si loin tampi aa thlau cu an hngalh ko teh. Hakha timi hi Capital si loin Town pakhat dirhmun bantuk in savo phawt an duh a si. CNLD lutlai No Than Kap, Ngai Sak, Zo Zam zong nih hi kong hi thei hna seh. Hakha hi Kanpalet he zei tik hmanh ah le zei kong hmanh ah thahchunh hna hlah seh. Mindat he zong tahchunh hna hlah seh. Tahchunh nan duh cun Hakha tel loin a dang pawl kha i tahchunh ko hna seh. Hi kong hi zei party paoh nih thei hna seh.\nCredit: Mang Lian.\nPrevious Post:CNLD lutlai No Than Kap, Ngai Sak, Zo Zam zong nih hi kong hi thei hna seh.\nNext Post:Myanmar Idol Winner Hi Cu Hlan Bantuk A Si Ti Lo Phaisa In Cawk Khawh A Si Cang


Khah I Bawm In Israel Doh An Timh Taktak Cang Hih – Chin World News Evening\nKhah I Bawm In Israel Doh An Timh Taktak Cang Hih\nAugust 31, 2019 Salai Van World News\nKan theih bantukin atu lio cu Israel le Iran hi zeitik ah dah ral an thawh lai ti lawng te ruah cio a si! A luancia zarh ah khan Israel Air Force hna nih Lebanon ramchung i, Iran’s Revolutionary Guard Corps tang mi Quds Force na umnak hmun cu jet fighters hmangin a hrawhpiak dih hna.\nCu lawng si loin Syria le Iraq ramchung i, Quds Force cawlcanghnak le an hmunkhur tiah ruah mi zong a hrawhpiak dih hna. Mah thil hi Lebanon, Iran le Shia militia hna nih sualphawt in, “Israel nih hi thil a tuah mi hi ralthawh ter a timh ruangah si” tiin, Israel phomh an timh colh ve.\nHizbollah hruaitu Hassan Nasrallah le bang nih cun Israel cungah lehrulnak kan tuah hrimhrim lai tiah,” tuan ah khan a rak chim bal cang mi a si. Nasrallah hronak cu PM Benjamin Natanyahu nih lehnak tuah colh in a timi cu zei bia hmanh chim lo in dai tein khan um ko. Israel nih cun amah le mah venhimnak a theih i, michiatnak ding tiangin doh hi a theih ko,”tiah Nasrallah cu a ti ve. Nasrallah nih hin Zionist regime lairelnak a dong deng cang, ramriah lawng si loin, a tak in kan tuah cang lai, tiin Israel hi a rak hro bal cang.\nHizbollah pawl hi hriamnam le phaisa tampi Iran nih a bawmh peng hna caah, missile ttha ttha, an duhnak hmun paoh ah kah khawh mi “precision-guided missile” tiangin Iran nih a bawmh hna i, Lebanon ah upgrade in, Israel ram kahnak ding tiin chim a si. Hizbollah pawl sinah Missile le Rocket hi 130,000 tluk Iran nih a pek cang hna tiin Israel Intelligents hna nih an chim i, Rocket bantuk zong tampi an ngei,”tiah an chim fawn.\nHeng Shia muslims: Hizbollah-Lebanon, , Hamas & Islamic Jihad-Gaza Strip, Houthis-Yemen, Iraqi Shia militia hna nih hin Israel le Iran an i tuk ahcun Israel hi kakip in le a rem remnak paoh in Israel ram hi doh an timh peng mi a si.\nUS A Ummi Nu Le Pa Hna Rak I Ralring Uh Misual An Hraang Kanmah Miphun An I Cawh Cucaah\nPresident Vladimir Putin Thil Tuah Ning Cu Ttihnung Cang Ko Hih


Mask Tthit Zuamnak Ah Laksawng Hmutu Minung Pathum Thim An Si Cang - Khuaruah Har News\nMask Tthit Zuamnak Ah Laksawng Hmutu Minung Pathum Thim An Si Cang\nTulio kan vawleipi akan buaiter biktu coronavirus zawtnak lak in mipi nih kan ni venkhawhnak ding ah abiapi ngai mi thilri pakhat cu mask vuah khi asi. Mah caah cun NLD ruahnak petu Daw Aung San Suu Kyi amah bak nih mask a tthit i mah cucu kawlram pumpi huap in zuamnak ngei ding in arak forhfial mi hna a si.\nDaw Aung San Suu Kyi nih mask tthit zuamnak a tuahmi kong he pehtlai in laksawng latu minung pathum hna cu thim ansi cang i amah Daw Aung San Suu Kyi bak nih an min he fianternak arak tuah. NLD ruahnak cheutu Daw Aung San Suu Kyi mask tthitzuamnak cu minung tampi nih lungthin an pek taktak zuamnak an ngei cio hna.\nNizan may 20.2020 zan ah khan Mask tthitzuamnak ah mipi nih like tam cem an pekmi minung pathum hna cu thim an si. Hi zuamnak ah Like petu angah cemmi vun thim cu thilfawi a si hrimhrim lo tiah Daw Aung San Suu Kyi nih cun achim.\n1. Mask tthitzuamnak ah pakhatnak laksawng hmutu cu Myo Gyi tihmi account number ngeitu a si. Hi pa nih a tthitmi mask cu “Laih-pia” timi hmanthlak cuang tthitupa nih pakhatnak laksawng alak hi asi.\n2. Pahnihnak lakswng latu mi cu Chan Myae Ko tihmi account ngeitu a si. Mah nih a tthitmi mask cu Noa nih tilet thawh lio ah tilet azor maw zor lo ti theih duh ah Laileng arak thlahmi Vate hmang lem cuang in a tthit tupa nih pahnih laksawng a hmuh tiah theih a si.\n3. Pathumnak laksawng latu cu Chaw Su tihmi account ngeitu a sii, mah nih a tthitmi mask cu kawlram flag hmang in a tthitu a si.\nHi mask tthitzuamnak ah hin minung tampi anni zuam hna i mah chung ahcun mipi sin in Like petu angah cem tu minung pathum an thim mi hna a si. Hi minung pathum an thimmi hna cu mipi lei kap zawng nih anhnatlakpi mi bak an si.\nKBZ Bank Ah Mipa Pakhat Phaisa A Va Chiah I A Thiltawn Mi Cu Ttihnung Tak Tak Khi A Si\nApa Keneh Zulhin One Championship Taisawm Cuhnak Ah Ram Minthattertu Dingmi Aung La Nsang fapa\nCongress Innpi Luh Hnawh Ruang Ah US Limhaang A Zor Viar\nA Hnubik Thawng- Falam Inn 6 Kaangmi Ruang Ah Minung 2 Nunnak A Liam\nIrrawaddy Tiva Ah A Zuangmi Faphir Unau Hna Lak Ah A U Ruak Cu Thla Khat Hnu Ah An Hmuh\nCOVID-19 In Na Luat Khawhnak Ding Lam Pahnih Lawng A Um\nDawtu ngeihnak cha incun lengtul sinak dinglam akau deuh cang tiah arak chimtu Thinzar Wint Kyaw


iPhone 13 a chuak cang, nai cawk ve lai maw? - THE CHIN EXPRESS\niPhone 13 a chuak cang, nai cawk ve lai maw?\niPhone 13 chuahnak kong cu Apple company nih nizaan ah official tein thawngthanhnak a tuah cang. Atang video ah zoh khawh asi.\nUS, Australia, Malaysia, tbk ram tampi ah a man zong a thanh dih cang.\niPhone 13 mini, iPhone 13, iPhone 13 Pro le iPhone 13 Pro Max vialte an dihlak in 128GB in an i thok dih. Pro le Pro Max cu 1TB (1000GB) tiang upgrade khawh an si. Adang cu 512GB tiang upgrade khawh an si.\nUS le Australia ahcun September 17 in online ah cah chung khawh asi cang lai. September 24 ahcun Apple Store dawr vialte ah cawk khawh dih asi cang lai.\nUS ah iPhone 13 mini cu $699 asi. iPhone 13 cu $799 asi.\nUS iPhone 13 le mini man\nUS ah iPhone 13 pro cu $999 asi. iPhone 13 Pro Max cu $1099 asi.\nUS iPhone 13 Pro le Max man\nMalaysia ahcun October 1 lawngin online (apple website) ah cah khawh asi lai. October 8 ahcun Apple nawl pekmi dawr vialte ah cawk khawh dih asi cang lai.\nMalaysia an man cu:\niPhone 13 mini = RM3,399\niPhone 13 = RM3,899\niPhone 13 Pro = RM4,899\niPhone 13 Pro Max = RM5,299\niPhone 13 Pro Max 1TB cu RM 7,599 asi. Mah zat tangka hin cun Malaysia ahcun ṭhitum puai tuah khawh asi.\nMalaysia iPhone 13 Pro le Max man (graphite color)\niPhone 13 cu iPhone 12 he zei dah aa dannak?\nA15 chip an hman caah graphic le sehtha tlawmpal a rang deuh, nain ni fatin game aa kah lomi caah cun aa dannak na hngal lai lo.\nCamera thar an hman caah khuaceu tam deuh a lak khawh i background a mawt ter deu khawh caah hmanthlak le video tlawmpal an i dawh deuh lai. Nain, aa dawh lo ciami cu nai dawh hlei lai lo … hehee … na thin hung hlah, nang cu nai dawh ko.\niPhone 13 Pro Max battery cu iPhone 12 Pro Max nakin suimilaam 1 in 2 kar sau deuh a nguh lai.\nAustralia iPhone 13 le mini man\niPhone 13 Pro le Max screen cu 120Hz an si caah FB, Youtube, Website, tbk. cungtang ṭum/kai le sirlei thai tikah a smooth tuk lai i deh a nuam tuk lai. Nain, Samsung le Android phone man fak deuh pawl ahcun kum 2017 khan a ngah cang. iPhone ahcun atu ceo lawng ngah, mah hmanh cu a man fak chiahrumi Pro le Pro Max lawngah ngah.\nA muisam (design) cu aa khat dih ko. Pe 5 hlat cun zapi zaraan nih cun iPhone 12 Pro Max le iPhone 13 Pro Max an thleidang kho lai lo. Cun, hello tinak le FB le Youtube hrawnghrang lawng a hmang i game aa kah tuk lomi nih cun iPhone 12 le 13 aa dannak nan hngal tuk lai lo — game i kah a ṭha kan ti duhnak asi lo, China cozah nih cun ngakchia ṭhanning a hrawh ati caah zarh 1 ah suimilaam 3 lawng game kahter dingin upadi a ser cang. India state cheukhat zongah game tampi cozah nih an khap.\nMuici (color) cu iPhone 13 le 13 mini caah phun 5 a um;\nStarlight (white) le\nRed an si.\niPhone 13 Pro le Max caah cun color 4;\nSierra Blue (light blue)\nGraphite (grey) an si.\nAdang cu zei pipa aa dangmi um lo.\nAustralia iPhone 13 Pro le Max man\niPhone 12 aa tlaih liomi caah cun cawk a phu lo, tangka hlohnak na hngalh lo ahcun letian in hei cawk ding zong cu si ko. Nain, iPhone 7 le 8 hrawnghrang aa tlaih liomi caah cun cawk phu asi ko. Tampi a ṭha deuh.\nNai cawk ve lai maw? iPhone 13 hi zeitin dah na ruah? Zei color dah na uar cem? iPhone maw na uar deuh Samsung?


GOOD NEWS: HAKHA CAWBUK GATE HAKHA CDF NIH AN LAK KHAWH CANG – The Chinlung Post\nBreaking News:Hakha CDF nih Cawbuk gate an lak khawh cang tiah an langhter.Hakha Cawbuk ah rallokap gate ah meithal thawng tam nawn a puak rallokap le mipi vengtu ralkap an i kap i si theo lai tiah sangmi pakhat nih a chim.Hliamtuar an um le um lo kan thei ve rih lo,thinphan thlalau bu cun ” tiah a chim chap.Edit: Cawbuk Gate mipi vengtu ralkap nih an lak cang. Credit: The CHin Post.\nTuchun thanhnak an tuahmi: Chinland Defense Force nih ralhrang kawlralkap hna sin ah ralrin peknak an tuah cang. Tulio ahcun Chinram chungah ralhrang kawlralkap hna nih an ttih ngaingai ti usihlaw kan palh lai lo dah. Zeicaah tiah tutan Mindat Chinland Defense Force hna cawlcanghnak in a theipar hmuh khawh a si. Chinland Defense Force hi tulio kan laitlang or kan chinram chungah cun an tthawng taktak.


Min Aung Hlaing Thihhrimolh Lainawng Pa Nih A Hlen Khawhmi Laimi Nan Um Maw – Buanchukcho\nMin Aung Hlaing Thihhrimolh Lainawng Pa Nih A Hlen Khawhmi Laimi Nan Um Maw\nHaman cu thih-hri-molh zawtnak a ngeih caah Israel mi vialte thah a timh hna. Mordekai thlainak dingah tung dong 50 a phun. Miphun a dawtu Esther nih rawlulhnak in siangpahrang a chimh tikah, Haman thih-hri-molh pa cu amah tu an thlai. (Esther 7:10)Thih-hri-molh cangmi hna cu thihnak hri nih a tlaih cang hna i a molh in an molh chin lengmang. Thih-hri-molh a simi hna: Adolf Hitler, Saddam Hussein, Muammar Gaddafi, Bin Laden, hna hi sualnak ngei lomi nunnak tamtuk a lami hna an si. Sarthih sawhsawh hmanh siloin thih chia taktak in an thi ve.Min Aung Hlaing zong thih-hri-molh zawtnak in a zual ngaingai cang. Amah lawng thih cu a di a riam lo caah hawikawm tampi aa sawm hna. Tangka in a hlen hna. Power le bawi sinak in a hlen hna. Khuabawi le penguk le thim lomi bawi sinak in a hlen hna. A hlen khawh lomi kha meithal in a kahter hna. Thong a thlak hna. Khua a duahpiak hna. Thih-hri-molh lam a zulh caah a rau ti lai lo. Thih-hri-molh hna donghnak bantuk in a dong tuan ve lai.


Farrawn khuabawi CNA nih kawhmi kong – Hakha Cherry\nCNA nih kan khuabawi an kawhmi hna hi an pahnih in ka pa le veve an si. An kong ah ka lungre a thei. Thawngfiang theih duhah khua lei phone ka hei chonh hna. CNA nih an kawh tak ko hna. Khuabawi thar an kawh hmasa. Ahlan ah USDP a rak si bal caah ralkap he pehtlaihnak a ngei tin a lunghringmi an um. Cucaah na dirhmun kan chim tiah bia an hal a si. Anih nih ralkap he siseh, CNA he siseh ahleiin pehtleihnak a ngeih lonak kong, le khuabawi hlun ai dinh caah caan karlak khuabawi rian ai khinh chung bia a sinak a chimh hna. CNA lei nih ralkap he pehtleihnak ngeilo ding in ralrin an pek hnu ah him tein an kirter.\nCu hnuah khuabawi hlun cu an kawh ve. Anih tu cu khuabawi thar kong a hmuh ning an hal biatu si dawh a si. Atu cu an pahnih tein him tein an kir ter ko hna.\nAn caah nan lungre a thei cio. Nan dawt hna ti a lang. CNA lei zong nih thil poi ton hlan ah ahlankan in ralrin dingmi thil an chimh cia hna cu dawtnak an ngeih caah a si ko tiah ka ruah.Credit-Roben Lambik\nUpat mi CDMers, Uknak hramhram lak in ram uk aa tim mi hna kuttang ah rian kan țuan kho lo tiah ralțha in atutiang Civil disobedience Movement (CDM) a tuah mi cozah rianțuan tu vialte upat nak kanin pek țhan hna.\nUknak hramhram in anlak nak cu thla thum a tling cang nan a tutiang ah CDMers pawl thawngin cozah rian pakhat hmanh an țuan kho lo .Cucu hi dohthlennak kan thawk in kan tei kha a si. Uknak țhalo a hram in kan phawk ding mi hi dohthlennak cu a donghtiang lungțhawng in kan doh ți hna lai.\nMipi kan lung aa rual cun zeihmanh nih a kan tei kho lai lo.\nCDMers pawl mipi nih kanin dirkamh hna , mipi pumkhat kan si peng. Ramchung, ramleng kan unau pawl nih kan ngeih mi phaisa tete fonh in CDMers pawl upat peknak, dirkamh nak phaisa cu thla fatin pek a si. April thla cah zong upat pek nak laksawng phaisa pek a si cang.\nCDM a tuah ko nan April thla caah mipi nih pek mi laksawng a hmu rih lo mi nan um sual cun hika page Chatbox ah nan min, na rianțuan nak Department chim in thawnghlat khawh a si . Kan i lawm. Upat nak he, Hakha CDM Support Team\nThantlang TABC nih Rev. Dr. Hai Vung Ling Ahnubik Upat Peknak an Tuah


Hakha Chin | 1800 My Options\nNauvarhnak, naupawinak kongah duhthimnak hna asilole nulepa idiriamhnak lei ngandamnak kong theihherhmi pawl na kawl hna maw?\nAho dah kan si\nKanmah cu Victoria hrambunh in phone le website in zalong tein rian a tuanmi kan si. Man lo tein rian kan ttuanmi rian hi midang sinah kan chim lo i nan sining kongah biaceihnak aum lo . Nu pawl nih nau an pawimi adongh tiah an zulh ding asilole nauhrawh ding kong ah duhthimnak an ngei tihi kan zumhmi asi fawn Phone na kan chawnhmi vialte cu nu asimi lawngninih tlaih le leh a si. Kan holhlettu pawl zong nu an si. Nu siibawi lawng ka duh tiah na kan hal ahcun kan si khawh chungin kan in kawl piak fawn lai.\nBomhnak kan pekmi:\nNauvarhnak, naupawinak lei thim khawh dingmi pawl (nauhrawhnak telhchih in) le nupa diriamhnak lei ngandamnak kong thawngthanh\nNa kal khawhnak ding bomhpeknak riantuan hna pawl kong thawngthanhank\nSii lei, upadi lei asilole phaisa lei ruahnak acheuhmi asilole lunghtin thazaang pek lei biaruahnak kan pe lo.\nZeitindah kan in bawmh khawh\nNau na pawi khawhnak le nupa diriamhnak lei ngandamnak a herhmi pawl kong ah kan phone a tlaitu pawl nih an in chawnh khawh ko i nangmah caah a ttha dingmi bomhpeknak rian pawl kha an in kawl piak khawh ko.\nBiahalnak an kan tuah lengmangmi ah aa telmi cu:\nKhoika dah nauhrawhnak ka tuah khawh lai?\nKhoika dah IUD ka hmuh khawh lai?\nNulepa diriamhnak lei he aa pehtlaimi ngandamnak thlopnak hmun keimah he naih ah a um maw?\nVictoria ah nupa diriamhnak le nau pawi khawhnak lei ngandamnak riantuan piaknak in online ah catial chiahmi (database) kan ngeih ko i kan website hmangin na kawl khawh ko.\nNa herhmi bomhnak thabik in an pek kho dingmi bomhpeknak riantuantu pawl na hmuhnak dingah - Victoria kenkip i bomhpeknak rianttuantu tampi he rian kan tuanti (GPs, mibu ngandamnak lei riantuan piaknak hmun pawl, siizung pawl le siidawr pawl telchih in) Thawngthanhnak kan in pekmi hi atu lio i thilcang kha thiamsang nih dothlatnak an tuahmi chirhchan in kan in pek mi asi.\nFawi tein kawlkhawh asi\n1800 My Options website ah nangmah caan chung te ah bomhpeknak rianttuantu hna an kawlter khawh. Nau varhnak le nau hrawhnak lei tuahpiaktu pawl, lamhruainak a si lomi nau pawinak lei thim khawh dingmi pawl kong ruahnak petu pawl le siidawr pawl tibantuk riantuan piaknak kha na kawl khawh lai.\nPehtlaihnak rak kan tuah:\nCacawn Nikhat in cacawn Ninga tiang, zing 9am – zanlei 5pm (cozah zungkhar ni pawl ah khar a si)\n1800 My Options cu Women’s Health Victoria (Victoria i Nu pawl Ngandamnak) lei rian attuantu bu pakhat a si i Victoria Acozah nih a bawmhmi a si.


Min thut bak in a chungkhar nih ca an kuat cang. A linsa ngai – Thechinlungnews\nMin thut bak in a chungkhar nih ca an kuat cang. A linsa ngai\nChinpage ah ka rak tial cang kha. Mah minung 7, Republican si tung i, Democrat lei ah a dirpi tu hna cu an umnak State ah, Republican pawl nih ceilak in an rak phomh hna kha. An caah election than tikah ruahchannak a tam ti lo\nA hlei in, GOP Rep. Adam Kinzenger cu, Trump impeachment kongah Trump a dirpi duh lo caah a chungkhar nih ceilak in an phomh cang. Ca an kuat mi cu a linsa ngai\nThe New York Times ah GOP Rep. Adam Kinzinger’s nih a chim ning a cun, Trump a dirpi duh lo ruangah a chungkhar minung 11 nih min thut bak in an ningzah ning le a cungah an lungtling lo ning ca an kuat mi cu a langter\nMah minthutnak an langter mi ah an ca tial mi cu, “‘disappointment’ and ’embarrassment” ti a si. Kan chungkhar mual na photer tuk tiin an lungfak ning heh tiah an zai\nPolitic ah na hlawhtling ruangah kan nih uapi ngai, natein krifa ziaza (christian principle) kal tak i, Devil army he pehtlaihnak na ngei lio ah, zeitin dah khrifa ka si ti lungput na ngei kho.\nBrainwash lo ding in mi smart tuk mi na si bantuk in kan nih thei, zeitindah GOP tampi he Democrat Socialism ideals a ngei mi he Donald Trump impeachment na tuah kho ning si\nAho hman, An sual ruangah an cungah Judge bantuk in ngawlngei ngai bantuk in thil a tuah ding mi kan si lo. Trump cu khrifa tha pei a si.\nPathian nih Bible ah King David zong angaithiam i hruaitu caah a hmang khawh a cun Trump zong a hmang khawh lai.\nPresident Trump sual na phawt ning kha zoh a chia tuk i, na thil tuah ning nih na chungkhar hi na kan tei lai lo. Democrats Socialism le Abortion dirkamtu lei ah ttanh hi sual ngantuk mi a si.\nLou Dobbs, Tucker Carlson, Sean Hannity, Laura Ingraham, Greg Kelly, Mark Levin & Rush Limbaugh le na chungkhar nih kan nih zum ti lo, GOP & Christian supporters, Kanmah bantuk in ruahnak a ngei mi mitha tampi an um ti kan thei\nPresident Trump nih kum 4 chung in mah Democrats pawl nak in America ram caah rian a tuan mi a tam deuh ” tiin ca an kuat. Mah ca an kuat mi hi Karen Otto, the Otto’s chungkhar 11 nih min thut bak in ca an kuat mi a si. Credit-RTK\nBe the first to comment on "Min thut bak in a chungkhar nih ca an kuat cang. A linsa ngai"


Col. Solomon: Mizapi Le CNF/A Kar Buainak Le Remlonak A Chuahtertu Hi Online Thawngpang Tialtu Pawl An Si – THE CHINLAND POST\nCol. Solomon: Mizapi Le CNF/A Kar Buainak Le Remlonak A Chuahtertu Hi Online Thawngpang Tialtu Pawl An Si\nTCP- Yangon|2018 April 6| Thantlang Peng Dawn Khua mi hna cu CNA (Chin National Army) nih kan in velh hna lai, dai tein um ko u timi thawngpang hi a dik lo mi a si tiah Col. Solomon nih April 5 ah The Chinland Post sin ah a chim.\nDawn khua ah hmanphek a rak cawtu Vai pawl sinah ngunkhuai an lak hna kong cu Online ah thawngpang dik lo in; CNA nih khuami pawl velh ding an tlerh hna i anmah sinah ngunkhuai zong an lak chih tiah thawngpang dik lo in Online thawngpang tialtu pawl nih an tial.\n“Thawngpang hi an tial tikah kap hnih in tial ding a si. A cu siloin, kap khat lei lawng in capo, lih bia a chim maw theih lo in tial cu a si kho deuh rih lo. Cu bantuk in an tial caah mizapi le CNF/A kar ah theihthiam lonak le iremlonak a chuahter khomi a si. Cun, atu Dawn khua cu CNF/A a kan daw taktaktu an si. Kan naupa ruak hmanh pei a fimtu an si cu” tiah Col. Solomon nih The Chinland Post sinah a chim.\nCNA nih Dawn khua mi sinah ngunkhuai (tax) an lak timi kong hi a dik lo mi a si tiah a tang lei bantuk in a chim.\n“CNF/A nih Dawn khua mi sinin ngunkhuai kan la hna lo. Hihi cu thawngpang dik lo hrim a si. Cun, hi bantuk in lih hrokhrol le anmah tangka hmuhnak men ah thawngpang a zamhtu hna nih CNF/A kong an tial hi cu an i ralrin ding bak a si. Miphun caah tiah a nunnak thap in rian a tuan mi hna kha, a si ning lo pi in mizapi he buainak chuahter timh hi cu a si awk hrim a si lo. Cucaah, an i ralrin a herh.”\nPrevious Rihkhawdar Khua Kum 76 Tlinnak Diamond Jubilee Sunglawi Ngai In An Tuah\nNext Thantlang Hotel Zone Saknak Ekah Zat Le A Hmunhma Pek Ding A Fiang Rih Lo


Shane Ram Chung Khuate Cheukhat Cu Nu Nih Fapa Ngeih Ding Hi An Duh Ti Lo – Chin 11 News\nShane Ram Chung Khuate Cheukhat Cu Nu Nih Fapa Ngeih Ding Hi An Duh Ti Lo\nKawlram chung ah thawngpang chia tamtuk chung in hi thawngpang hi cu ngaih a chia tuk hringhran mi thawngpang a hun si i cucu hringtu nu a si mi hna nih fa an ngeih tikah fapa an ngeih ding hi an tih tuk hringhran cang hi a si. Hi thawngpang hi hringtu nu pawl nih mitthli he an au thawng zong a si i cheukhat cu kum 50 cung lei lawngte an si hna.\nShane ram nichuah lei Tachileik khuapi in minutes 45 hrawng mawtaw in kal nak hmun Yanshin khua ah a um mi hna nu pawl cu fapa ngeih an duh ti lo i fapa an ngeih a si ah cun an chuahka hmanh in thah le nawn cawlh hi an duh cang hna. Tachileik pengkulh hrawng ah a um mi khuate pawl hi pa a si paoh cu riihai sii (bing, no.4) tibantuk hi an dihlak ti nawn in a tawngtuk mi an si hna caah cu riit sii an tawngh cang hnu ah cun an nupi, hringtu nu le an farle zong ruat ti loin duhchung in an vuak lengmang hna hi a si.\nHi kong he pehtlai in Nomi (kum 53) nih a chim mi cu “kei hi fapa pali a ngei mi ka si i an dihlak in riit sii a tawng mi an si hna. Riit sii an tawngh cang hnu ah cun kei hi pitar ka si cang ti zong an ruat kho ti lo caah an duhtawk in an ka velh lengmang i lamkal kho lo le thut hmun i thial kho lo in an ka vuak lengmang. Riantuan an duh ti lo tangka an ngeih lo tik i ka pekkhawh ti hna lo ah cun kei cu vuakding lawng ah an ka ruah cang ko” tiah a mitthli he a chum.\nCun Daw Ney Moe (kum 55) zong nih a chim ve mi cu “fapa pahnih ka ngeih hna i riit sii nih a lemtuk cang mi an si ve caah an ka tukvelh ning hi ka celh ti lo caah voitampi cu thih ding in sii ka ding lengmang ko nain ka thih caan nih a ka phan rih lo. Yanshan khua ah a um mi hna nu pawl nih hin fapa ngeih ding hi cu nunchung hell tlak ah kan i ruah ko cang” tiah zong a chim ve.\nRiit sii an ngol khawh nak hnga ding ah biaknak leiin an tuah mi camping le crusade zong ah kan chiah lengmang hna, cozah sizung tha tha zong ah kan chiah ko hna nain zeihmanh santleih nak a ngei lo tiah zong Yanshin khua i Pastor Yury nih cun a chim ve. Riit sii hi a dih cikcek hlan chung paoh cu fapa hrin ding hi kan duh hrimhrim ti lo tiah Yanshin khua nu tampi nih cun an mitthli he an au hna.


Chin Ram Chung Covid-19 In A Zawmi Hna Kum 6 Hngakchia Le Hringtu A Nu Dirhmun An Hun Langhter Than – Chin 11 News\nChin Ram Chung Covid-19 In A Zawmi Hna Kum 6 Hngakchia Le Hringtu A Nu Dirhmun An Hun Langhter Than\nChin ramkulh Tidim khuapi chung siizung ah a um mi hna Covid-19 mizaw nufa hna pahnih cu nihin tiang ah cun zeihmanh thinphan ding a um lo tiin Tidim sizung uk a si mi Dr. Zaw Myint Nain nih cun a chim.\nHi kong he pehtlai in Dr. Zaw Myint Nain nih a chim mi cu “Hi nufa hna dirhmun hi felfai tein kan zoh lengmang ko hna i nihin tiang ah cun an sining hi zeihmanh thinphan ding a um lo. Cun a fapa kum 6 hngakchia te zong hi a ngandam nak hi a hlankel bantuk in a si.\nCun an sining hi thinphang deuh a si ko tiah kan ruah a si ah cun Tidim sizung ah si loin hmundang a that deuh nak ah kan thial hna lai” tiah a chim hi a si. Hi hna nufa hi June 19 ah khan India ram in a rak kir mi an si i Chin ramchung Tonzaang pengkulh Hai Cin khua ah Facility Quarantine an chiah mi hna an si.\nCun Facility Quarantine an um hnu July 9 ah khan a fapa kum 6 cu Covid-19 positive a si khan an hngalh i cu hnu July 19 ah khan hringtu a nu Kum 54 zong positive a si ve tiah an hngalh kha a si.\nChin ram chung ah hin Covid-19 positive hi minung 12 hmuh an si ve cang minung 10 cu dam tein an chuak dih cang hna. Atang mi nufa hna pahnih zong hi a rauhhlan ah an dam ve ko lai tiah ruahchan nak a um ko.


Breaking News: Mi Thattu Pa Nih Lai A Nawnnak Kong Fiang Tein A Chim Cang: Video – Chin World News Evening\nBreaking News: Mi Thattu Pa Nih Lai A Nawnnak Kong Fiang Tein A Chim Cang: Video\nNovember 5, 2020 November 5, 2020 Salai Van Chin News\nHi thawngpang a theihtu kan lai miphun vialte an lung a fak dih. Falam lei thawngzamh ca pakhat nih a ttial ning ahcun Rihkhawdar- Falam peng ah Kap Hlei Piang “Suangdo khua mi” cu November 3/ 2020 zaanlei nazi 5pm hrawng ahkhan ttihnung taktak in thah a tuar. A thattu pa zong palik nih an tlaih khawh colh. Nihin ah biahalnak ttha tein an tuah khawh cang.\nHi thahnawnnak he pehtlaih in Rihkhawdar khuabawi pu Lalchanlian nih a chin ning ahcun zaanlei sang ahkhin Palik bawi pakhat nih phone arak ka chawnh i, lunghrinh mi thil an um tiah arak ka chimh. Zei dah a si hnga tiin ka vun kai i, ka zoh cu lungzi in minung lu arak i tuam mi cu minung pakhat nih arak i put. Bia kan hal len nain zeihmanh arak chim duh lo. Cu pa cu Pathian bia a chim lengmang mi a si.\nKap Hlei Piang “Sangdo Khua mi) a thattu pa hi mindat peng mi a si i, rih ah rianttuan in a um mi a si. A umnak hi kumkhat lengkai a si cang tiah chinlung today nih an chim. Mi that lainawng pa hi a min ah Thanga tiah an auh. Amah pa hi Tluangte a lung laknak ah rian a ttuan mi a si. Mipi nih mithattu pa hi a muihmai tha tein rak kan zoh ter uh tiah palik sinah an hal hna. A tanglei ah amah mihat pa -Pianga nih kawl holh in fiang tein a chimnak video zong kan rak tar chih.\nThawngpang dang relchih: Tutan US thimnak kong he pehtlaiin tuan “thimnak” tuah hlan ah president Trump nih a rak chim mi cu a chim bantuk tein nihin ahcun a tak in a tlung taktak cang hih. Atu zong zeirungah dah US president thimnak an ngol (stop) chung rih? timi cu a tanglei ah fiang tein theih khawh si cang. An chim ning ahcun: Wisconsin vote relnak hi zing 4am tiang hrawng cu a ttha zeicatiah zohtu (observer) nih an um pi hna nain tlangtlaktu an ttin hnu cun hrokhrolnak lawngte a lut an ti.\nCu lawng si loin Pensylvenia zong hi President Trump a thawn chin lengmang tikah zohtu pawl pe 20 hlat ah an umter hna. Cu hnu cun aa thleng ti si. Hrokhrolnak aa tel tuk an ti. Ruahlo tuk in thil aa thlenmi cu ahopoah an khuaruah a har cio. Hi ruangah atu bantuk dirhmun tiang a chuah phahnak hi si. hmehpiak law video um lai.\nKhah! Biden Caah Cun Ningzak Taktak Si Cang An Lihnak A Lang Cang\nNgol Dih U! Tiin Trump Biachim Faaktuk Cang


Hakha Innhmun Soktu 1079 Lakah 375 Cu Peklo Ding In Hnon An Si – THE CHINLAND POST\nHakha Innhmun Soktu 1079 Lakah 375 Cu Peklo Ding In Hnon An Si\nCity Hunter| 2018 February 1| Ekah 100 chung Hakha ah innhmun thar samh dingmi ah innhmun a soktu zapi 1079 an si. Hi chung ah minung 375 cu pek lo ding in min cazin hnon chung le 704 lawng pek ding in cohlan chung rih an si tiah kan theih.\nHi kong he pehtlai in innhmun peknak le chekhlatnak lei tawlreltu haotu a simi Hakha Khuanu Khuapa haotu Pu Siang Mang nih atu bantuk in The Chinland Post ah a chim.\n“Tutan innhmun sok cazin kan langhtermi le kan taarmi hi phunli in kan chekfel. Cucu, nuhmei, pension laciami, pastor (biaknak upa) le innhlang ti an si. Tutan inn hmun a rak soktu zapi hi 1079 an si. Chekfelnak kan tuah hnu ah minung 375 cu hnon an si i 704 lawng thim le zapi theih in an min cazin tarchuah an si. Hi 1079 lakah hin Nuhmei a soktu zapi 245 an si. Hi chung ah 69 hnon an si i 176 lawng thim an si. Pension laciami hi a soktu zapi 161 an si. Hnonmi 76 le thimmi 85 an si. Innhlang in a soktu zapi hi 542 an si. Hnonmi 190 le thimmi 352 an si. Pastor in a soktu zapi hi 120 an si. Hnonmi 38 an si i thimmi 82 an si. Innhmun rawk a soktu zapi hi 11 an si. Hnonmi 2 le thimmi 9 an si” tiah The Chinland Post ah a chim.\nInnhmun soktu cazin hi chekfeltu committee upa lawng nih dengteo in an thim hna lo. Sangkip upa bochanmi le sang chung thil sining a hngaltu pawl nihkhan an chekhlatmi a si. Tahchunhnak ah Pyidawtha sang minung 10, Dawrthar ah 14, sang dang ah minung 5 cio tibantuk ni an chekfelmi a si. Atu cazin langhtermi chung ahhin cozah zung, biaknak lei zung, zatlang mibu le media zung tibantuk aa tel lo. Annih pawl ca ahhin a dangte in innhmun 75 hrawng chiahpiak (reserved) an si tiah kan theih.\n“Atu min cazin taarmi cung ah lungtlin lonak um cun a fekmi tette he zung ah bia rak chuahpi than khawh a si. Atu min cazin taar ciami zong hi adikfel lomi aum ahcun hnon than khawh an si. Avoi hnihnak chekfelnak tuah than dih hnu ah mee zuhter an si te lai. Innhmun hi a zapi 200 hrawng lawng a si te lai. February thla chung ahcun mee zuhter khawh an si te lai ti ka zumh” tiah Pu Siang Mang nih a biapeh ah a chimchih.\nInnhmun hi misifak inn ngeilo ca bak ah papek in tuahmi a si caah innhmun a cotu mi sifak nih an pek khawh tawk ding a simi a tlangpi in ks. 50,000 in ks. 100,000 kar hrawng lawng a si te lai kan theih. Zeizat in dah tlanh a si lai timi biachahnak an tuah rih lo. Cun, innhmun pek tikah zeibantuk biahrennak le biakamnak dah tuahchih a si te lai timi zong penguk zung nih felfaite in phungphai an sercop than te lai tiah kan theih.\nHakha khuapi chung sangkip innhmun a soktu hna a dikthlir cazin cu a tanglei bantuk in an si.\nNuhmei; Minung 102 nih an sok i 26 hnon le 76 lawng thim an si.\nPension lacia: Minung 99 nih an sok i 46 hnon le 53 lawng thim an si.\nInnhlang: Minung 298 nih an sok i 82 hnon le 216 lawng thim an si.\nPastor: Minung 72 nih an sok i 25 hnon le 47 lawng thim an si.\nDawrthar sang zapi a soktu hi 571 an si i 179 hnon le 392 lawng thim an si.\nNuhmei: Minung 84 nih an sok i 36 hnon le 48 lawng thim an si.\nPension lacia: Minung 28 nih an sok i 11 hnon le 17 lawng thim an si.\nInnhlang: Minung 124 nih an sok i 65 hnon le 59 lawng thim an si.\nPastor: Minung 21 nih an sok i 1 hnon le 20 thim an si.\nPyidawtha sang in a soktu zapi hi 257 an si i 113 hnon le 144 lawng thim an si.\nHakha Khuathar Sang\nNuhmei: Minung 19 nih an sok i 2 hnon le 17 thim an si.\nPension lacia: Minung 12 nih an sok i 5 hnon le 7 lawng thim an si.\nInnhlang: Minung 48 nih an sok i 11 hnon le 37 lawng thim an si.\nPastor: Minung 9 nih an sok i 4 hnon le 5 lawng thim an si.\nHakha Khuathar sang in a soktu zapi hi 88 an si i 22 hnon le 66 lawng thim an si.\nNuhmei: Minung 34 nih an sok i 5 hnon le 29 lawng thim an si.\nPension lacia: Minung 19 nih an sok i 14 hnon le 5 lawng thim an si.\nInnhlang: Minung 53 nih an sok i 29 hnon le 24 lawng thim an si.\nPastor: Minung 13 nih an sok i 8 hnon le 5 lawng ohlan an si.\nDawrhlun sang in a soktu zapi hi 119 an si i 56 hnon le 63 lawng thim an si.\nNuhmei: Minung 6 nih an sok i an zapite in thim an si.\nPension lacia: Minung 3 nih an sok i an zapite in thim an si.\nInnhlang: Minung 19 nih an sok i 3 hnon le 16 thim an si.\nPastor: Minung 5 nih an sok i an zapite in thim an si.\nCawbuk sang in a zoktu zapi 33 an si i 3 hnon le 30 thim an si.\nHakha Khuahlun Sang\nAnnih hi nuhmei, innhlang, pastor le pension lacia timi a um lo. Inn rawkmi an si. A soktu zapi hi 11 an si i 2 hnon le 9 lawng cohlan an si.\nInnhmun a sok ko nain hnonmi pawl hi nuhmei, pastor, pension lacia le innhlang taktak an si lo ruang le inn a ngeih ko bu in a sok chih ruang ah an hnonmi hna a si. Hi hnonmi paoh nihhin a diklo an ti si ahcun sipin zung ah tette catlap le thil sining he zarhkhat chung ah thawngthanhnak tuah than rih khawh a si tiah kan theih.\nBiakilh: Hakha khuapi photo hi Aura nih an thlakmi google ah kan laak chinmi an si.\nPrevious Hakha Sipin Zung Nih Inn Sii Thuh Ding Le Muici Ngei Miti Nan Van Cio Dih Lai Tiah Nawl An Chuah\nNext Thantlang Khuami Nih Vice President Pu Henry Van Thio Sia Le Vok Thah Piak An Timh


Previous Article Way Luh Kyaw Foundation Nih Nivea Ram An Cinmi Hi Dumngeitu Rev. Biak Kung Nawklekmi Asi: Pu Chan Fiang\nNext Article MP Pu Bawi Khing Nih Rampi Vuanci Zung Ah Pumpak Biahalnak A Ngeihmi Le Lehnak An Pekmi Phunli\nHi kong he pehtlai in Zaangtlang khuami Pu Ram Thleng nih “A riantuan ning a that lo tuk le khua caah bawmhnak a lutmi vialte a duh paoh in a tuah dih. Cu pin ah khuami a kan hruaining hi zauk phung he aa kalh cang. Hro le cerrum ro in a kan tuah.\nKhuabawi kumkhat le cheu tluk a tuannak chungah khuami nih report kan tuahnak cu; Na-ta-la nih solar mei lung 15 an kan bawmhmi lung 5 lawng khua a phakpi, lung 10 a zuar i amah nih pakhat ai lak, ti-inn saknak caah Hluttaw budget in sing 25 an kan bawmh mi zong sing 16 le thong 30 lawng an kan bawmh tiin khuapi meeting ah a ka in a kan chimh. Ti inn sa loin ti-inn thing kha sii lawng a thuh, Comapany pakhat nih sianginn thutden le cabuai sernak caah sing 5 an kan bawmh mi zong a hlohthlau dih. Cun khuami nih kum chiar te ta-mah zungah tangka kan cawi tawn mi zong tukum cu mizei hmanh kan cawi kho lo, cazin a lak i khuami minung 20 leng min hmang in tangka cu sing 120 a cawi i mi a hlanh hna, a karh zong amah nih aa lak. Khua upa te theih pinak um loin amah nawl in dum a samh, dawng 11 nih dum cu an tuah i dawngkhat 50,000 a hal hna” tiah TCP ah a chim.\nHi kong he pehtlai in an khuabawi Pu Za Biak nih rian ka tuannak chungah palhnak zeihmanh ka ngeih kaa thei lo, iphuhrunnak zong zeihmanh kan ngeih lo pin-ah sualnak zong zeihmanh kan tuah lo tiah a chim.\n“An ka report cang caah thil sining kha zungah ka chim lai i ka sual le suallo kha fiangtein a lang ko lai. Rian ka tuannak chungah palhnak ka ngeihmi zeihmanh ka hngal lo. Cucaah phuhrunnak ngeilo tein zung zong ka phan ve. Tangka bawmhnak le cozah he pehtlaihnak kong zongah keimah nawl in ka tuahmi a um hrim lo. Committee hnatlaknak te he a fawinak in report a ka tuahtu hna he tuah le tuan a si ko. Keimah nawl in thil ka tuahmi zeihmah a um lo caah thinphan thlalau nak ngeilo tein le sualnak ka ngeih lo caah zung zong ka chuah ngamnak hi a si” tiah khuabawi Pu Za Biak nih TCP ah a chim.\n“Lo lurelnak meeting tuah ah khuami mizei hmanh kan chuah duh lo caah Lungler palek a kawh hna i hriam he nam he an kan kawh caah meeting cu kan chuak than, Zahnaktlang Youth Associasion (ZYA) mino bu zong nan um na herh lo nanmah lo in rian ka tuan khawh dih a ti hna caah ZYA mino bu cu an chuah tak i khua chiatni/thatni kan ton caan ah mino bu an um tilo caah harnak kan tong” tiah Pu Ram Thleng nih TCP ah a chim.\nZaangtlang khuabawi Pu Za Biak cu Thantlang penguk zung nih a khuabawi sinak in an phuah i khuabawi thar an i thim than lai tiah theih a si. Pu Za Biak cu fanu pahnih le fapa pathum a ngei i an chungkhar in Zaangtlang ah khua a sami an si tiah kan theih.+++


Thawngtha, Hna a ngam thluamah cang. Coronavirus kongah hna ngamtuk mi thawngpang\nCovid-19 zawtnak kongah a thlenmi thawngpang tawi. Tuni ah vawleicung ngandamnak bu WHO nih Covid-19 zawtnak in a zaw ko nain zawtnak phun pakhat khat an takpum cung ah a lang lomi nih mi va chawnh chin timi cu a um tuk lo tiin thawng a thanh. Zawtnak phun pakhat khat an takpum cungah a lang lo ahcun ichawnh khawh hrim a si lo ti si lem loin ichawnh a har ti khi an chim duhmi cu a si.\nTuan deuh ahcun Covid-19 zawtnak takpum cung ah a lang lo zong ah ichawnh khawh ngaingai asi tiin an rak ruah bal, nain atu ahcun zawtnak a lang lomi hna nih mi va chawnh chin timi a rak tam tuk lo tiin an theih than. Nain daithlang lo tein le iralrin thiam cu kan hau thiamthiam ko.\nCun, June 6,2020 ah khan WHO nih a leng umkal paoh ah hmaihuh ihuh ahcun Covid-19 zawtnak zeimawzat a kham an ti. Cun hmaihuh paoh siloin zawtnak khamnak caah tha tein tuahmi puan/la thap thum phun in tuahmi hmaihuh khi a tha ti zong an thanh. Cucaah hmaihuh hi a biapi kho taktak mi mah le mah irunvennak hriamnam asi.\nCovid-19 zawtnak phun pakhat khat hna kan takpum cung ah a lang sual ahcun inn ah ierh le vai chek colh ding tlukin thiltha kan tuah khawh mi a um lo. Credit- Salai ZT Lian\nBe the first to comment on "Thawngtha, Hna a ngam thluamah cang. Coronavirus kongah hna ngamtuk mi thawngpang"


Minung Pakhat Nih Stimulus Check $600 Cio Ngah Si Lai – Hakha Cherry\nCongress palai pawl cu weekend zongah din loin meting an tuah hnu ah US$900 billion economic relief package cu White House,\nTu zanlei ah Senate hruaitu Mitch McConnel nih hnatlaknak kan ngei cangnak Washington Post ah a chimmi a si. Atu an chuahpi mi bill hi kap hnih lungtinnak a si cang caah fawi tein senate le house nih tuzan asiloah thaizing ah an pass colh lai tiah zumhnak an ngei.\nCongress nih an pass mi cu President Donald Trump nih min a thut lai i fehter colh a si lai. President Donald Trump nih cun minung pakhat nih $1200 in $2000 tiang pek ding an si tiah a ti.\nNan hawile a thei lomi caah rak share chin te ulaw.Credit-Salai Lairamthang\nFox News nih election dih cang ka in Democratic National Committee chairman hlun,


TEINAK KA HMUH KHAWHNAK DINGAH ALAM PAKHAT A UM: TRUMP – The Chinlung Post\nNovember 15, 2020 admin World News 0\nUS President Donald Trump alung athi kho hrimhrim lo, ruahchannak lam pakhat angeihmi cu mipi theih in a phuan tthan cang. Donald Trump nih atimi cu thimnak vote relnak khi ka zumh khawh lo caah vote an rel tikah Trump Campaign pawl nih zoh ve hna seh tihi kan duhnak cu asi. Asinain vote relnak khaan chungah an luhter duh hna lo tiah a chim.\nCun Donald Trump nih ati tthan rih mi cu vote avoi hnihnak an rel tthan mi zongah Trump Campaign pawl an luhter tthan hna lo. Vote relnak ah ah luh khawh lawngah teinak cu ka hmuh khawh lai tiah Donald Trump nih twitter ah zapi theih dingin a chim. Vote relthan nak konghe pehtlaiin tutiang ahcun Joe Biden nih Donald Trump cu atei ko rih ti asi.\nVote an rel tthannak hmun ah Joe Biden nih teinak ahmuh rih nak hi Arizona le Georgia ah hin a si i, atu an langhter ning ahcun Joe Biden hi atling dingmi khi asi tthan. Tutan US thimnak vote rel kongah siseh vote reltthan nak kong zongah biadik taktak theih ahar ngaingai. Aruang cu thawngzamhtu hna zong pakhat le pakhat an i dang cio hna. Cucaah phungning tein thanhnak an tuah hlan paoh hi cu hodah teitu timi hi chim ahartuk.\nRelchih:Hi Pa Nawl Hi Cawng Cio Hna Usih. Sam, 118: 24. Bawipa nih a kan pekmi ni hi zeitluk in dah a that; hi ni ah hin i lawm usi law i nuam usih. Khrihfa nun hi a harmi ah ruah ding asi lo. Thiang Thlarau thawng in lawmte le nuamte in nung kho kan si. Cuti nung ding zong in Pathian nih a kan duh. Bawipa thangthatnak le asin i lawmhnak chim bu in nung ding kan si.\nCun thinphan zong a kan thlauh fawn (Filip.4:6-8; 1Thes.4:17). Cucaah nihin caah hin zohchun awk a tlak ngaimi pastorpa kong in thazang la\nhna usi law a nawl cawng hna usih tiah sawm kan duh hna. Soe tiah min ai bunhmi Karenpa tialmi chung in ka lak i kan hrawmh chinmi hna asi. Kawlram a harnak deuh hmunah Pathian rian a tuanmi pastor pakhat a um.\nHI PA NAWL HI CAWNG CIO HNA USIH. BY REV DR G ZATHIO


Khah! Dr. Aung Myint Thang Cingcing Asi Ko Eeh Hi BantuK Ruahnak A Hun Chuahpi Mi Hi A Hman Kho Taktak Zeitindah Na Ruah Ve – Chin World News Evening\nKhah! Dr. Aung Myint Thang Cingcing Asi Ko Eeh Hi BantuK Ruahnak A Hun Chuahpi Mi Hi A Hman Kho Taktak Zeitindah Na Ruah Ve\nSeptember 9, 2019 Salai Van Hmuhning\nChin Ram I Mahten Iuknak Kongah Biahalnak (Questions On Self-Rule In Chin State)\nKanmah kan Chin Ram mahtein uk a duhtu cu kanmah Chinmi kan si. Kanmah Chinmi nih lam kan sial ding zong a si. Asinain ruahawk tampi a um ve. Mahten iuknak kong he pehtlai in biahalnak zong tampi a chuak.\n1. Chin Ram hi Chimmi nih kan uk lai i Chin Federal State kan dirh lai timi ahhin Chin Federal State cu cunglei (Bahu) in peek va si te selaw zeitehna dah Chin Sate Federal cozah nih mahtein, cunglei Bahu cozah teloin, a tlaih hna lai, a dirh hna lai? Fimcawnnak (education) maw, ngandamdam (health) maw, phung (law and order) maw, tthanchonak (development) vialte maw, uknak sawhsawh lawng dah?\n2. Zeizat vial dah cunglei cozah nih a tlaih lai i zeizat vial dah Chin Federal Cozah nih a tlaih ve lai? Asiloah Chin Ram caah cunglei Bahu tlangtlaknak tel bak ti loin maw Chin Federal State cozah nih zeizong vialte a tlaih dih lai?\n3. Chin Federal State cozah nih Chin Ram uknak vialte a tlaih dih ahcun Chin Ram caah a herhmi chawva hi cunglei Bahu cozah nih a bawm ti kun lai maw? A bawmh ti lo ah Chin Federal State nih Chin Ram caah zeitindah phaisa a kawl lai? Asiloah cunglei Bahu nihmaw Chin Federal State caah aherhmi phaisa cu a peek peng lai nain cunglei Bahu cozah cu Chin Ram ihruainak kongah i tel ti lo in phaisa lawng a bawmh peng ko hna? Cucu a tuah hnga maw?\n4. 2008 constitution tiang i bia khiahnak ahcun Union of Myanmar kuai lo ding hi ai telmi a si. Cucaah federal state (mahtein iuknak) hi cunglei Bahu cozah nih Kawl Ram (union) in nan chuah nak ding caah kar nan hlan a si ko tiah an ruat in an kan pe duh lo hnga maw? Cun Chin Ram hi federal kan peek ahcun adang pyne zong nih an i cawn dih lai i, pyne dang zong peek dih an hauh lai caah adonghnak ahcun kanmah (Bama) lawng hi kan taang sual lai ti phan in federal uknak hi an kan pee duh lo sual hnga maw?\n5. 2016 ahkhan Rakhin State ahcun Rakhine party an rak chuak. Asiah ziah Rakhin hi atu ah Rakhine Federal State cu an peek ve ne hna hnga lo? Rakhine nih an duh lo maw a si hnga? Ahal ko i an peek duh hna lo dah a si hnga?\n6. Chinmi hi kan holh ai dan cio bantukin i funtom khawh le lungrual i um khawh zong hi kan i harh ngai mi a si cu nan theih dihmi a si. Cunglei Bahu cozah nih Chin Federal State, mahtein iuknak cu rak kan pe hna sehlaw, hmaileiah kanmah le kan peng le kan miphun cio in federal township hna kan hal tthan cio te sual hna maw? Township cio in i uk duhnak hna kan ngei tthan cio te hna hnga maw? Hakha Federal Township cozah, Tedim Federal Township cozah ti hna ser kan duh tthan te sual hnga maw?\n7. Kanmah tein Chin State hi i uk hna usih law, ca kan cawnmi kan course hi atu i cozah siangin i kan cawnmi hi maw kan cawn tthiamtthiam ko hna hnga? Asiloah cauk dang maw kanmah kan holh cio in kan chuah hna hnga i kanmah kan holh cio in ca kan cawn cang hna hnga? Chin Ram ah holh phun 53 a um ti a si. Cu holh phun vialte in maw university tiang kai a si cang hnga? Asiloah uknak vial cu Chinmi nih kan tlaih lai i maw Kawl ca tthiantthiam in ca cu kan cawn ko hna hnga? Mizo Ram ahcun anmah Mizo cozah nih curriculum le course pawl an ser dih. Asinain Mizo ram ahcun Mizo miphun kha majority an si tikah buainak a um tuk lo. Holh pakhat an i bawm kho dih.Chin Ram cu ethnic diverse community asi i, main majority tribe zong kan um hna lo tikah har deuhnak a nei lai maw?\nFederal uknak kong ah biahal ding ka neih mi pawl an si i cu party/kha party ti do lo tein ka ttialmi a si. Nan ruahnak rak chuah cio ding in kan sawm hna. Credit: Aung Myint Thang\nSalai Lungthli Tum A Bia Cu Ruah Phu Taktak Asi Cozah Ser Taktak Ulaw Kanmah Pawl Thah Ding Ah\nPu Nothan Kap Nih Hin 2020 Ah MP Ka Cuh Lai Timi Voikhat Te Hmanh A Chim Bal Lo- Salai Chinsuh


Chin State le Rakhine State kongah UN nih Kawl ralkap sin ah theiternak a tuah cang\nKan thei cia bantuk in Chin state Paletwa ah raltuknak tampi a um caah Paletwa ram chungah kan unau Chin mipi tampi cu ralzam in an um cang\nChin State le Rakhine State chungah raltuknak vialte cu UN Michelle Bachelet nih Myanmar ralkap sin ah nawlnak a tuah cang.\n“State dangah raltuknak dawngter asi bantuk in Chin State le Rakhine State chungah raltuknak vialte cu dawnter dih in kawl ralkap sin ah nawl nan si’ tiah a chim. Voih 44 nak meeting Geneva khualipi ah Michelle Bachelet nih a chim.\nVawlei cung ramkip ah mah bantuk in nawlnak a tuah bantuk in Kawl ralkap sin ah zong tuah ve a si tiah Deputy Secretary General Michelle Banchelet nih a chim tiah VOA Burmes News nih a ttial. Credit- Thengephesizospost\nBe the first to comment on "Chin State le Rakhine State kongah UN nih Kawl ralkap sin ah theiternak a tuah cang"


Nang Kan Ton Hnu In Tha Tein Kai Fiang – Lai Holh News\nNang Kan Ton Hnu In Tha Tein Kai Fiang\nBy ronaldaung on January 14, 2019\nChan tiluan dawi zong si lem loin Fb cu ka hmang i kumkhat a si hnu ah Friends request ka hmuh. Ka mitkutuk lio si nain vanmi hi Fb maw a hman ve hnga ka ti i lung lawmhnak he ka confirm.\nCan rauh hlan ah ka Tta ka friend request na ka coclan i ka lawmtuk muh tiah hninghno nawn in a ca cu ka rel. Kei nih bo nawn in poi lo e ngah ko Lainu le Laipa pei kan si cu a ka ti. Ka lungchung cun lawmnak thlam timi rumro ka hnathlam ah cuang nan Jesuh ti ai tel le a mah ruah bu cun ka sa ngam loh!\nHawikom kan si kho hnga maw a van ti, zawk zawk in a timeline ka zoh/check cu ngo hir hiar, var hirhiar a mit te nih tthuro mi bang pum lingleng. Aw ngah e tiah ka van i bultan terpah nain Dl a ngei hnga maw aw ka hei ti pah chap.Ka tta nai dawhtuk e tiah ca a vun ka kuat, mah cu ca ka rel cu kai lawmtuknak ah ka ihnak tuangin ka tla cio ma lau. Single na si ti mw? a van ka ti, single cu chim hlah ka pa zong a single ve rih tiah a si ning bak in ka hei leh! Ka pa he u nau ah a kan ruah bak la.\nAw kan sualnak aa khattuk cu ta a vun ka ti, a chimduhmi cu a lawng ve ve mi kan ti tinak si rua. Ka lungchung in aw a tu pei Adam nih ka chim ding a a rak ka chim kanhmi cu a tling cang ko hi ka ti ” ka ruh in lakmi ruh ka sa in lakmi sa” ti mi kha Bible ah cun a umnak kai fiang ruam loh.\nBia tampi a chim hlan ah valcang (vaalttul) kan ti cu a thli in fawituk in ka duh colh. Nazi cheu hlan ah ka ngai, cu chin chap ah ka hla chuahmi nih a bawmh Ngun Ceu Cung ve zong nih cun nang kan tawn hnu timi hla in a vun hlawi pi.\nSaduh ka thahmi cu hmai tonh tein bia i ruah i duhdawtnak biathli phaipi ka duh. Cu lio ah video call ngah lai mw a ka ti. Maw ka thin vanmi he video i call cu thihthlak tal ah si lai ka ti i ka thin cu a tur ngamsam. cikhat te ka vun ti.\nKa sam design ka remh ka rem le rem tak tak in thudenh cung ah ka tthu. Okay ngah cang ka vun ti. A voikhatnak mui i hmuh ding cu ka thinhi hlan lio CJC khuangtum bantuk khan a rang, thlarau hlah maw ai phuang tiah Thlarau cu pakhat long a um fawn.\nVideo call cu a vun ka call tak tak cang ko, thintur bu tein le thir lengmang in ka tleih. Hi a van ka ti ka zoh le ka phone hlah maw ttha lo maktluk ttihnung cu a rak cuah hnga ka ti. Ka mit kai hnuai tha tein ka zoh cu Laimei thal lo cun kah ngam ding phun a si ti loh.\nLungtur zawtnak neih cu ka duh ve loh le line chiatuk e hawinu ka ti, ka lungthli cun zaan tlai hnu ah mithla nih a ka tthih ka ti phah.\nKai lungsak kho hrim lo i a Timeline cu tha tein ka zoh than. A mui ka hmuh hlan Fb profile le video call ai dantuk cang ahcun ka mawh ve loh! Duh dawtnak phunphai in ka thinturmi kha cikhat lo te ah ka vanmi te ka hmuh bak cun ning ttih phun in ka thin a tur ning cang ai thleng.\nNgun Ceu cung nih kan ton hnu in a timi le kei nih kan ton hnu in ka ti mi cu kan fian ning hi UPC le Trinity bantuk an si ko. An i dang ngai ngai la ti bia.\nKan ton hnu in kai fiantukmi cu a Fb ah mi hmanthlak ai dawhtuk mi ai tar, a mah cu mi hlen hmang a si ti hi tha tein kai fiang. Ka zoh ah a ttih zong ka ttihtuk zaan tlai chin chap. Ka lautuk ruangah ka ke ka solh i kai hlau phah. Maw khuazing ka ton lo zongah khan bantuk reru vanmi sin cun ka khamh ko sawh ka ti.\nKa mang si ti ka thei ko nain ka ruah poh ah ka lau. Online vanmi ka tonhnu cun Fb in muidawh mihlenthiam kan tamtuk hi ttha tein kai fiang. Kei mah hmantlak ka zoh hrimhin Fb muidawh cu zumh lo ding an si zong kai fiang chap!\nBy- Ronald Aung Aung


South Okkalapa Myone, Pangpar Ttamtu Nuva Thattu Cu CCTV Record Mi Hmang In An Kawl Cuahmah - Khuaruah Har News\nSouth Okkalapa Myone, Pangpar Ttamtu Nuva Thattu Cu CCTV Record Mi Hmang In An Kawl Cuahmah\nSouth Okkalapa Myone, Pangpar ttamhtu nuva thattu cu an inn CCTV record hmang in an kawl cuahmah lio pi a si tiah 7 zakkuat uktu bawi U Hlah Myint nih tuni Ausgust 1 ah khan a chim. A luancia mi July 31 zan ah sourth Okkalapa myone, 7th Ward, 6th Street building dot 5 ah um mi nuva pangpar ttamtu hna cu an inn chung ah that an si.\nHi bantuk lainawnnak a tuahtu minung cu building CCTV camera an chiah mi record hmang in an kawl cuahmah lio a si. Hi hna nuva thah an sinak kawng cu U Bah Htoo an tihmi nih cun sang uk bawi sin ah a va chimnak in an theih mi a si. Sang Uk bawi nihcun palik sin ah arannak in thawng a thanh cawlh hna i tu hi cctv record hmangin an kawl cuahmah lio a si tiah sang uk bawi nichun a chim.\nThah atawng mi hna nuva min cu U Htun Nain le Mah Hlah Hlah hna an si i, thah an si ni ah hin an inn ah saihka mawngtu mipakhat arak ra tihmi cu cctv record hmang in hmuh a si. Tuah hi saihka mawngtu pa cu palik nih an kawl cuahmah lio a si. South Okkalapa palik bawi nihcun hi bantuk lainawn nak a tuahmi nih palik pawl aka singkhaw bak a si caah a rauh hlan ah kan tlaih hrimhrim lai tiah a chim.\nLainawnnak tuah pa cu tuah hin pohmah 302 hmang in a hmuhphunh piak cawlh a si tiah suoth Okkalapa palik bawi nihcun a chim. Hi bantuk pangpar ttamhtu nuva thattu cu caan rauh hlan ah kan tlaih khawh hrimhrim lai tiah ralttha taktak in a chim. Covid-19 zawtnak chuak hnu ah mifir, damiah an karh ning cu thinphang taktak an si.\n← Zu Dawr An Khar Ruang Ah Sinatizer (Kut ttawlnak) An Ding I Mi 10 An Nunnak A Liam\nIndia Ram Le Kawlram Ramri Um Khua Pawl Ralrin Tak Tak I Um A Herh Lio Caan A Si →\nIndia Nih A Ran Khawh Chung Rang In Fighter Jers 33 Cawk An Timh\nA sayamah nu birthday surprise atuah piaktu Aye Mya Phyo\nA Pam Khawh Ning Cu: Mizoram Guiter Minthang Pu Lalthansiama A Nunnak A Liam Ruang Mang


Hakha Motor Accident in Minung pahnih Nunnak A Liam! – Chin 11 News\nHakha Motor Accident in Minung pahnih Nunnak A Liam!\nRual Tling Cung (kum 25) le Ram Tha Hmung (kum 21) nih an khalhmi lung phor motor cu April 20 zinglei sml. 10:00 ah Hakhathar le Hniarlawnthar karlak, Presbyterian biaknak pawng cho kai kho loin a tolh i, lamthlang ah fak ngaiin a tla.\nRam Tha Hmung cu a hmun ah a nunnak a liam i Rual Tling Cung hi sii-inn an phakpi hnu ah a nunnak a liam ve.Cu kong he pehtlai cun Hakhathar le Hniarlawnthar karlak ah lamphah rian a ttuan i, Rual Tling Thang te motor kalnak nawl a pe lotu lamphah ttuanvo ngeitu kha thihlohnak a tongmi chungkhar lei nih report an timh hna hi a si.\nRual Lian Cung (Acung) le Ram Tha Hmung (Atang) nundam in an um lio i an rak tlonlen tti lio. Hawikom aa daw ngaimi an si. (Photo – Ngaihchiatnak Tong Chungkhar)\n“Ahmasa ah cun Pu xxxx nih hin lam ka kham hna lo tiah aa pheh peng. Asinain, lamkham a tongmi pawl nih kanmah zong ahlan ah na kan kham dih tiah an ti hnu ah aa vuankhaan tthan. Lam a khamtu Pu xxxx nih thihlohnak a tongmi chungkahr cu tangka ting 5 veve liam ding in a hal hna. Cu ruang ah cun thihlohnak a tongmi hna chungkhar i cingla rualchan pawl an thin a hung ngaingai. Cucaah, tuzan cu zeihmanh biachahnak kan tuah kho lai lo an i ti i, tonnak cu an ngol,” tiah tonnak ah aa telmi minung pakhat nih The Chin Journal ah chim.\nChungkhar lei nih tangka liamhrulh le tazacuainak thengmang tuah hi kan duhmi a si lo; Asinain, hi kong ah lam a khamtu pa nih aa pheh zungzalmi hi kan celh lo, tiah an ti i report tuah an timh hi a si.


Nan Fanu Tang (10) A Kainak Keimah nih Ka Zohkhenh Dih Lai A Titu Sayapa Kum (20) Thong An Thlak – Onlinenungak\nNan Fanu Tang (10) A Kainak Keimah nih Ka Zohkhenh Dih Lai A Titu Sayapa Kum (20) Thong An Thlak\nKawlram chung khuate pakhat ah tang (8) kailio mi nungak tleirawl pakaht (min langhter lomi) cu khuapi lei i saya pakhat nih an khua ah a rak hruai i khuapi lei ah keimah sin ah sianginn kan kaiter lai i tang 10 a kumkhat nak bak ah awngkho ding hrimhrim in kan cawnpiak lai.\nAnu le pa sin zong ah nan fanu kong ah nan lungre thei hri hlah u ,a hermi poah keimah nih ka zohkhenh dih ko lai tiah a ti hna caah a nule pa zong an hnangam i cuti cun khuapi lei ah cun an fanu te cu sapa pakhat sin ah cun an kalter .Sayapa umnak khuapi pakhat an phak bak in sayapa nih cun a tlaihhrem colh.\nAhmasa ah cun nungak nungak tleirawl nute nih hin a duh bak lo i au ai tim chih ve ko nain a hohmanh an umlo nak room ah a si cang caah a au ngam tilo i sayapa nih cun a tlaihhrem khawh . Cuti cun a duhcan poah ah nupi bantuk in a hman i sianginn cu a kaiter pah ve .Tleirawl nute nih cun a nu a chawnh i ka nu ka rak tlung ko lai sianginn kai ka huam tilo a ti zong ah a nu nih cun keimah bantuk in cathiam lo na si lai ka ruat kho bak lo a ti caah afanu te cu a hnek pek ve.\nA nu nih cun ka fanu nih hin zeibantuk harnak dah a ton timi hrima ruahpiak kho lo .Afanu te cu a lungfah lungin zuamnak thinlung a ngei chinchin ve i cuti cun tanghra a awng i cuhnu cu a mah a zohkhenh i a tlaihhrem lengmang tu a sayapa cu report nak a tuah . Anule sin zong ah tha tein thil sining a chim dih i an chugkhar in an tang ti i sayapa cu biaceihzung nih kum 20 chung thongtla dingin hremnak an pek. Hi nute nih hin a nu sin ah “Ka nu keicu thildang zeihmanh si ka duh lo palik rian ka tuah lai i keimah bantuk in harnak a tongmi nupawl chanchuahtu ah si kai zuam lai “tiah a nu sin ah a chim.


Iran nih Basmatic facang a phih nak le, Amazon rian ttuantu nih Corona Virus a ngeihnak kong le, USA, Seattle ah a thih mi kong – Thechinlungnews\nIran nih Basmatic facang a phih nak le, Amazon rian ttuantu nih Corona Virus a ngeihnak kong le, USA, Seattle ah a thih mi kong\nCovid-19 zawtnak ruangah 92,000 renglo vawleipi nih zawtnak an tuar i 3,161 an thi cang. Hi rai hi hngakchia kum 15 tangnak in upa kum 40 in 60 kar nih an tawn deuh. Indy Lai dawr ahcun Facang a dih cang an ti. Ka caw rih fawn lo. Facang a phan thar te ding hi cawk dingah tih zong a nung pah ngai ko. Iran ram ahcun india in an rak kuat tawn mi facang le basmati cu Iran nih a phih cang. Rai zawtnak a um ti ruangah an ei ngam ti lo i a man a tla ngai ti asi. Kan nih Laimi caahcun a phan te ding mi facang hi a man a kai deuh kho men. Ralrin ngai cu kan hau.Aman kai ding mi nakin virus kha tih a nung deuh caah ralrin in a za tawk cawk cia zong cu a tha deuh ngai ngai ko.\nTulio a cang mi Covid -19 nihhin technology lei thanchonak ah ruah lolengin a kan thanchoter tiah Shanghai-based Global Cyberspace Governance ah senior official asi mi Lu Chuanying nih a chim. Amazon nih thil an order ngai nak company a hram pi cu Alibaba ah asi. Alibaba company nih Covid-19 dohnak ding caah Sii lei le Techonology lei thiamsang biatak tein hman a timh hna. Founder Jack Ma nih $ hi virus dohnak ding caah $ 2.15M hlut ai timhnak kong le thil order mi poah kuat a tlai deuhnak lai kong Tuesday ah thanhnak a tuah.\nSeattle khua i Amazon company ahcun tihin Coronavirus case asi kho tiah an zumh mi cu ti khin ca an benh. Employee pakhat cu a dam lo ruangah Feb 25 ahkhan rian in ai phuak i an hlat tikah Coronavirus a ngei ti asi. Tulio virus nih stock faktuk in a tlakter cang. Asian leiin a rakphan mi poah cu minung lawng siloin thilri tiangin tih a nung dih ko cang tinak asi.Cucaah thilri cah mi tiangin ralrin kan herh. Khualtlawn lo zongah thilri cah mi in zawtnak ngah khawh asi. Cucaah a herh tuk ti lo ahcun hrukaih thilri zong cah rih lo ah a tha. Asian lei Vanlawng ko hi tih a nung bik.- Al Bik Lian Zathang\nBe the first to comment on "Iran nih Basmatic facang a phih nak le, Amazon rian ttuantu nih Corona Virus a ngeihnak kong le, USA, Seattle ah a thih mi kong"


Vawleicung media vialte nih a that zia vawleicung pi theih in tlang an rak zarh dih – The Cherry Par\nVawleicung media vialte nih a that zia vawleicung pi theih in tlang an rak zarh dih\n𝐙𝐞𝐢𝐭𝐢𝐧𝐝𝐚𝐡 𝐍𝐚𝐧 𝐙𝐮𝐦𝐡 𝐃𝐞𝐮𝐡 𝐍𝐢𝐧𝐠 𝐂𝐢𝐨?\nCold War lio ah khan US nih an i uanthlar taktak mi U-2 reconnaissance aircraft an rak i ngeih. Hi U-2 spy plane hi pee 70,000 tluk sang in a zuang kho mi asi caah tulio vawleicung vanlawng kahnak (air defense system) thabik hmanh nih mahtluk sang hi a kap kho lo tiah an ti. Asinain May 1, 1960, lio ah khan Sverdlovsk, Russia ramcung zawn ah a thli in an zuanter lio ah Soviet Air Defense, S-75 Dvina nih tla ko in an rak kah. The Soviet Union TV nih U-2 spy plane an kahnak kong vawleicung pi theih a rak phuan caah US an rak mualpho cikcek. US nih ai tuar ve ti lo i CIA nih hi ti hin bia an rak chim “Kan vanlawng hi nikhua a chiat ruangah a lam ai palh i Russia ramcung ah a va zuang in accident a va tong kho men” tiin a rak chim diam.\nHi lio ah hin CIA chief (director ti asi lo) cu James Jesus a rak si i US President cu Dwight D. Eisenhower a rak si ve. Hi U-2 Spy plane hi CIA nih an hman mi asi i Francis Gary Powers nih a rak mong mi asi. US nih nikhuachiat ruangah thil cangmi asi tiin an rak chim mi cu an rak zum lo tuk hringhran hna i U-2 spy aircraft mawngtu Francis Gary Powers an tlaihnak le bia an hal nak i an phuannak kong pawl an media kip nih an rak tial. U-2 reconnaissance plane mawngtu Gary Powers cu Soviet Union cozah nih cun thong an rak thlak. Ni le caan ai thleng i US president zong an vun i thleng ve, John F. Kennedy cu president ah a hung tling. US le USSR cozah thontla i thlennak (prisoner exchange) hnatlaknak February 10, 1962 ah an ngei i, US FBI nih an rak tlaih ve mi the Soviet lei in mingiatu phu tuarhchuak loin tih nung mi (US I CIA bantuk) Komitet Gosudarstvennoy Bezopasnosti (KGB) Colonel William Fisher, he an rak i thleng.\nUS nih a voikhatnak stealth aircraft ( rider nih tlaih khawh lomi vanlawng) F-117A cu 1983 ah an rak siam khawh. An rak i uang tuk hringhran i vawleicung media vialte nih a that zia vawleicung pi theih in tlang an rak zarh dih. Ral radar nih a tlai kho lo, cungsangpi ah a zuang i mit in hmuh phak lo tiangin a zuang, zaan khuamui lakah ral a tu kho mi (night view) a ngeih mi asi, a rat hi zeibantuk hmanh in radar nih a tlai kho lo hlei ah a aw ai theih lo caah i ralrin manh asi lai lo caah tih a nungtuk an rak ti.\nAsinain Kosovo War lio March 27, 1999, ah Yugoslav cung zawn a zuan lio ah Yugoslav army nih USSR siammi athattuk hmanh ah an ruah lomi S-125Neva/Pechora surface-to-air missile in tla ko in an kah hawi awk! US cu a mual a rak photuk hawi than. Mahtluk F-117 Nighthawks thami le a voikhatnak stealth aircraft asimi S-125 hmanh nih fawi tein a kah khawh cu a mak an ti kho tuk i vawleipi nih US tiangin a rak zumh phah ti lo. Kum 2008 ah F-117 nighthawks cu retired an rak pek i an hmang thai ti lo.\nVietnam War lio 1 November 1955 – 30 April 1975 (Kum 19) chungah khan US vanlawng 10,000 tluk deng cu Vietnam nih (3,744planes, 5,607 helicopters le 578 UAVs) theipi thilh in an thilh. Hi US vanlawng an kahnak pawl hi Soviet Union siammi, surface-to-air missiles (SAM), SA-2, S-75 Dvina, bak in US vanlawng 10,000 tluk deng tam khi an rak thlak khawh. Asi ahcun teh tulio US nih a uanthlar bikmi le vawleicung pi nih an chim thiam bikmi fifth generation aircraft F-22 Ropter, F-35 Lightning, B-2 bomber le B-21 (under development) khi tulio Russia siammi vawleicung vanlawng kahnak tha bik S-300, S-400 le S-500 (under development) nih a kap kho lai maw? Cuhlan bantuk khan US Russia lak ah hin ai chuah sual hawi hnga maw?\nCu bantuk thiamthiam in Trump nih Arab ram pawl hriamnam thatha, a bikin F-35 raltha tukin a zuar a timh mi kha tih nung taktak asi ve. Trump nih Israel le Arab ram pawl i rem hna seh tiin tlumremlo rumro in US hriamnam thatha in a soi lem hna. Hihi cikhat lo caah cun a tha ngaimi a lo lai nain Russia le Arab ram pawl pehtlainak hi a thattuk le a hnu ah an thiamnak midang nih an i lak khawh mi asi ve. Kum 1970 lio hrawng i vanlawng i fir piak i an thiamnak an rak i lak bantuk khan F-35 zong hi a hnu ah US he i rem lo sual hna sehlaw Russia kut hmanh a phan than kho mi asi.\nSoviet–Afghan War 1979 – 1989 lio ah khan US nih Taliban pawl a rak bawmh hna, hriamnam thatha le phaisa in a rak bawmh taktak hna i Russia cu ningzak in an rak kir. A hnu 1999 ah a bawmh mi lila nih World Trade Center pi cu cin ko in an hrawh i Taliban pawl cu an ci hmih dingin an i zuam in nihin tiang an tei ko rih hna lo. Syria president Bashar al-Assad thla tu dingah Syria tapung pawl hriamnam in an bawmh thup i a donghnak ah cun ISIS ah an i cang i anmah misa lila hngawng tantu an si. Cucaah cun Trump nih raltha tuk in Saudi Arabia le UAE khi hriamnam zuarh a timh mi kha a palh tuk. Israel he remnak ka siam khawh paoh i Noble Peace Prize ka hmuh paoh ahcun a za ti ding asi lem lo, Saudi Arabia le bang khi cu Yemen cungah a thil tuahmi a thinh lo ahcun an ci hmih viar ai tim, raltuk cawnnak ah a hriamnam thatha khi a hman hna. Cu bu I Trump nih hriamnam zuarh a timh tuahmal mi khi cu a naktuk. Biden nih a thar in kan zohfel than a hau a timi kha a diktuk mi asi.\nTrump nih Time’s Person of The Year an rak pek lo hmanh ah hmu dingah kai tlak a rak ti, i a rak hrang len nain a hnu ahcun an pek ko. Former president Obama bantuk in Noble Peace Prize cu hmuh ve khawhnak dingin Arab ram le Israel cu pawl cu a hriamnam thatha zuarh dingin a soi lem khawh ngai hna nain World Food Program tu Noble Peace Prize cu an pek diam. Credit: Chelsea Bawi\n← Kan senior pastor Rev.Dr Hai Vung Lian kong ah update tlawmte van tuah ta ka duh\nPu Zing Cung (CNF Chairman) Chungkhar Kong Hi A Ropui Bak →


Benjamin Sum Hlathar i Lemcang Model Nu A Sining Diktak An Langhter Cang Rak Rel Ve – CHINLAND TODAY NEWS\nBenjamin Sum Hlathar i Lemcang Model Nu A Sining Diktak An Langhter Cang Rak Rel Ve\nAugust 21, 2020 admin Asia News 0\nTutan Benjamin Sum hla cu a hlaphuah an thiam i a satu thiam ruang lawng silo in video director a thiam thiam ruang ah a poh ngai ngai i facebook page pakhat i an chiah mi a view tu lawng hi nikhat chung ah 1 million an tling mang .Lemcangtu Shan nungak “Naw Phaw Eh Htar” cu Myanmar Celebrity pawl nih hmaitonh in biahal nak an tuah i hi ti hin a chim .\n“Biakinn ah kan i thei i hla pakhat i chuah ding a ngeihnak kong a ka chimh i a hla cu a ka ngeih ter i ka ngeih tik ah a hlangeih a nuam i lemcan ding zong mithlam ah an hug cuang duh ngai. A tawlrel nak a sau cang nain keimah keimanh khawh deuh rih lo caah le kaimanh tik ah cun Lockdown a si colh fawn i a hla hmasa tu kha a rak tlangzarh hmasa ,a sining taktak ah cun a tu a hla pahnih nak hi a pakhat nak ah tlangzarh dingin a rak i timh mi cu a si ” tiah a chim .\n“Ni 2 chung video kan i la i ruah a sur ruang ah kan i din i kan peh than ti bantuk a si caah ruahnak lengin kan rau. A si nain kan za tein kan i zuam i kan hlawhtling ko Ben Ben zong a thil tuahmi ah tha tein tuah duhmi a si i a fans pawl zong an diriam tuk lai ” tiah a chim chih fawn .Benben hla ah lemcang a si ruang ah BenBen fans pawl zong nih laksawng an pek i a mah fb followers zong an hung karh tuk a ti i lomhnak bia zong a chim chih fawn .\nNaw Phaw Eh Htar cu 19,January 1996 kum ah Shan ram ,Taungggyi khuapi ah a chuak mi a si i kum 24 lawng a si rih .Upa pakhat le naunu pakhat a ngeih hna i Mandalay University ah B.A (French Language) in a dih hnu ah , 2019 kum ah Singapore SHRM College ah Business management Diploma a ngah than .\nUniversity a rak kai lio ah “Beauty Queen” ah an rak thim mi a si i a rak lar cang , cu hnu ah lemcang lei ah a lut lawlaw i lem a can nak video tete zong a tam ngai ve cang . Company tampi nih an thil cawngia piaktu ah an hlan lengmang mi a si i “Sai Sai KhaI Hlaing” zong nih ‘SAI’ Cosmetix i Model ding ah a thim mi a si fawn .\nMRTV-4 i an tuahmi “The Missing Truth ” lemcang zong ah aa tel ve i a mui aa dawh a taksa ruangraia that ruang ah mipi nih an aur ngai mi a si fawn .Mythical Myanmar Bagan timi film zong ah lem a cang i Thailand pawl nih an tuahmi “Ma Phae Wah “timi muithla film zong ah lem a cang i a cangtunu bik ah an hman mi a si fawn .Ma Phae Wah (မဖဲဝါ) timi cu kawlram tuanbia ah thlahrang minthang a si i thlanmual i mithi thlarau pawl a kilkawitu a si .\nHi Film i director pa cu Thailand muithla film i director a tuan lengmang mi Pakphum Wonjinda a si .Ma Phae Wah (မဖဲဝါ) Thlahrang tuanbia tawi : Ma Phae Wah cu thlamualah a um peng mi a si i zanttim hnu ah thlankuang i phurh in a sam ai thlah i khuachung ah a lut tawn .Inn pakhat khat hmai ah a dir i a phurh mi thlankuang cu a thumh tawn .Cu ti ai dinh nak inn i a um mi hngakchia poh cu an dam lo lengmang ti a si .1990 kum ah Phungyi upa Tine Tayar Sayadaw i a manh ah ai langh i naute sa ei a duhnak kong a chim. Phunghyi pa nih cun naute sa ai ah uico sa tu a rak pek . Cu hnu ah Ma Phae Wah i konglam cu a hung lar i innhmai ah naute sa cu a kha i uico sa cu a thlum tiah ralrin nak ah ca an tar piak tawn ti a si .


Thanksgiving Biden Biachimmi: Khat Le Khat Siloin Virus Ral Tu Kan Doh – The Cherry Par\nThanksgiving Biden Biachimmi: Khat Le Khat Siloin Virus Ral Tu Kan Doh\n“Covid-19 in US kan temtuarnak a caan a sautuk cang. Cucaah i thenhmalnak donghter a cu cang,” tiin US President-elect Joe Biden nih forhfialnak bia a chim. “American nih kan dohmi raal hi virus a si, khat le khat kan si lo,” tin Thanskgiving holiday i biachimnak a ngeih lio ah Biden nih a chim. US ah virus a karh lei a panh cuahmah ko rih caah, cuhlan i holiday an chuah bangin cun tutan ah cun chuah lo dingin thazang a pek hna.\nNov. 3 election phichuak a kupthal lehpiak dingin Trump nih amah a tanhtu pawl cawlcangh a fial hna. Pennsylvania i Republican state legislators pawl nih an tuahmi puai ah White House a umnak hmun in Trump nih phone in biachimnak a ngeihpiak hna. Cu lio zongah cun election fir a tonnak kong tu le tu a vun nolh thiamthiam ko rih. “Hi election hi a khupthal kan leh a hau. Timh ciammam tein an firmi a si,” tiin a chim.\nUS media nih Biden buan a conak kong thawng an thanh zarh 2 lenglo hnu ceu ah Wednesday ah khan China President Xi Jinping nih Mr Biden sinah a cawnglomhnak capar a vun kuat ve. Asinain, Russia President Putin, Mexican President Lopez Obrador telhchih in, vawleicung pumpi hruaitu tampi hna nih cun nihin tiang biaka an aang rih hna lo. “US election an tawlrelmi a dongh cikcek hlan lo cu cawnglomhnak ka langhter rih lai lo,” tiah Mexican President Lopez nih Wednesday ah khan a chim.\n𝐇𝐢 𝐯𝐢𝐫𝐮𝐬 𝐡𝐢 𝐤𝐚𝐧 𝐭𝐞𝐢 𝐤𝐡𝐚𝐰𝐡𝐦𝐢 𝐚 𝐬𝐢 𝐤𝐨; “Nan President sinin biatak theih peng dingah ai tlakmi nan si dih hna, tiah ka zumh. Virus a karhsomi hi kan tlaihbawh, hmunhter a hau. Cu bantuk rian kongah cun doctors te le, nurse pawl le suul a pahtu hna cungah leiba tampi kan ngei…Kan citizens hawile cung zongah leiba kan ngei. Covid nih kan ngan a kan fahtertuk cang, a kan sunghtertuk cang, kan lungthin a hrawhtuk cang, minung tamtuk nunnak a kan lakpiak cang. Kan lungthin a kan thenhmal dih, kan thin a kan hunter, khat le khat a kan raalter phah. Virus donhnak kongah kan ram pumpi in kan thin lawng a phang chinchin cang, ti cu theih cio mi a si. Asinain, kan theih dingmi cu hihi a si – virus kan do, khat le khat kan i do lo,” tiin Biden nih a chim.\n𝐑𝐢𝐚𝐧 𝐢 𝐚𝐩𝐧𝐚𝐤 𝐤𝐨𝐧𝐠𝐚𝐡 𝐳𝐞𝐢 𝐭𝐡𝐢𝐥 𝐝𝐚𝐡 𝐚 𝐜𝐚𝐧𝐠 𝐜𝐮𝐚𝐡𝐦𝐚𝐡𝐦𝐢 𝐚𝐧 𝐬𝐢? Election in zarh 3 dengmang a rauh hnu ah, Monday in khan cun phungningte i rian i apnak thok dingin Trump zong a lung a tling ve cang. January 20 i president office a conak dingah timhlamhnak a thok cang bangin, key government officials le fund hrang i an chiahmi dollar million tampi cu Biden nih a tak in a vun hman khawh ve cang lai.\nTuesday ah khan, a cozah sernak ah a herhmi rian 6 caah minung a thim hna. Cu hna lakah cun secretary of state le national security adviser zong an i tel. A economic team telhchih in hmai zarh lei ah khin a dang zung riantuantu pawl tampi rian a khanh rih hna lai, tiah theih a si. Minung ai thimmi a tamdeuh hi cu Senate nih a namhnehpiak ta hna an hau te lai. Credit: Chelsea Bawi\n← Salai Tin Maung Win: Ka ngakchiat lio ah Aibur khua lu tlangpar cung i Vakok an rak zuan i mitthep loin kan rak cuanh tawn kha tutiang ka philh kho lo\nSalai Lairamthang: Kawlram Media Lak Ah A Raltha Bikmi Le Minthang Bik →


Pathian A Um Maw? Jesuh Khrih Hi Aho Dah A Si?\nBia halnak: "Khrihfa Timi Zei Dah A Si?"\nBia lehnak: Khrihfa ti mi cu dictionary nih a hrilfiahning ah cun "Jesuh Khrih le a cawnpiaknak ah zumhnak a ngeimi a si lai" a ti. "Khrihfa" ti mi biafang hi Biakam Thar ah voithum aa hmannak a um (Lamkaltu 11:26; 26:28; 1 Peter 4:16). Jesuh Khrih a zultu hna kha Khrihfa tiah Antioch in auh an rak si hmasa (Acts 11:26), zei ca ah tiah an ziaza, an cawlcangh, an holhrel vialte ah Jesuh Khrih nunnak an ngei. "Khrihfa" timi a sullam taktak cu "Jesuh Khrih a zultu" tinak a si.\nCaan a vun rauh deuh tikah cun "Khrihfa" timi biafang hi a sullam ngeihnak a tlau thluahmah i a hnu deuh hna in cun Jesuh Khrih a zultu kha si lem ti hna lo in biaknak a min men tein aa tlaihmi hna zong kha Khrihfa tiah auh an vun si. Jesuh Khrih a zum taktak lo mi, a nun aa thleng taktak lo mi, asinain Khrihfa innchungkhar an `han ruang le Biakinn an kal ruang ah Khrihfa ah aa ruahmi tampi an vun um. Asinain Biakinn kal ruang ah Khrihfa kan si lo, Khrihfa innchungkhar in kan `han ruang zong ah Khrihfa kan si lo, cun Khrihfa ram kan sinak zong nih Khrihfa a kan siter kho lo. Jesuh Khrih kan zumh i Jesuh Khrih nun kan ngeih lawnglawng ah Jesuh Khrih zultu kan si i, cucu Khrihfa kan sinak cu a si.\nBible nih a kan cawnpiak mi cu thil `ha kan tuahmi nih Pathian lung a kan tonter hlei lo a ti. Titus 3:5 nih a chimmi cu, "A kan khamhnak hi thil `ha kan tuah ruang ah a si lo, asinain a zaangfahnak ruang ah a si. Hrin`hannak le Thiang Thlarau in tharternak in a kan khamh," a ti. Cucaah Khrihfa ti mi cu Pathian nih Thiang Thlarau in a tharter `hanmi kha a si (John 3:3; John 3:7; 1 Peter 1:23), cun Jesuh Khrih a zum i aa bochan mi kha a si. Efesa 2:8 ah, "Zei caah tiah vel an ngeih hna caah zumhnak thawng in khamh nan si i khamh nan si cu nanmah tuahnak thawng in a si lo, Pathian laksawng a si," a ti.\nA dik taktak mi Khrihfa cu Jesuh Khrih vailam cung a thihnak, ni thum hnu ah thihnak in a thawh`hannak, a rat `han lainak, Pathian taktak a sinak vialte an zumh hrimhrim lai, cun Jesuh Khrih nun zia a ngei mi an si hrimhrim fawn lai. John 1:12 nih a kan chimh mi cu, "Sihmanhsehlaw amah a cohlang i a min a zummi paohpaoh cu Pathian fa sinak nawl kha a pek hna," a ti. Khrihfa sinak a langhtertu cu dawtnak, toidornak, cun Pathian bia zulhnak an si (1 John 2:4, 10). Khrihfa kan si ahcun Thiang Thlarau kan coting cio hna, cucu Pathian fa kan sinak "seal" (cakhenh) a langhtertu a si. Thiang Thlarau theipar cu: "dawtnak, lawmhnak, daihnak, lungsaunak, zaangfahnak, ṭhatnak, zumhawktlak sinak, toidornak le mah le mah i tei khawhnak tehna hi an si" (Gala 5: 22-23). Hi cakhenh "seal" hi kan ngei cio maw?


Hi Bantuk Pa Hi Cu Nupi Ngei Ding le Nungak Ngei Ve Ding Ah Ai Tlak Lo i A Phu Lo – Onlinenungak\nHi Bantuk Pa Hi Cu Nupi Ngei Ding le Nungak Ngei Ve Ding Ah Ai Tlak Lo i A Phu Lo\nThailand nutung pakhat nih a nau zong i rawk dih tiangin a pasal nih kut a thlaknak cu a mah social media ah mipi hmuh dingnin a pholangh lawlaw . Hi nu hi a nungak lio ah mi hmehnak ah rian a tuanmi a si i cu a riantuan nak ah a rak ra tawnmi pa he an i tong i ai um mi an si .A mah hi kum 38 a si cang i a tlangval pa hi cu a mah nak in kum 10 a hngakchia deuh.\nAn pahnih in an umh hnu ah nungak nu hi ai lawm tuk ve i a pasal a mah nak hngakchia deuhmi pa tev cu a dawt ngai ngai . A pasal hi mi thathu a si i riantuan zong huam lo mi a si .Pasal a ngeih ve cang caah a nungak lio i a riantuan nak zong in a chuak ve cang . Asinain a pasal cu riantuan huamlo mi a rak si caah nau a pawi bu in leng ah a chuak i heh tiah rian a tuan than.\nA Pasal cu inn ah a mah lawng a rak um i zeihmanh atuah zuam lo i game aa celh salam i a nupi tuanmi lawng cu a ei ding .A pasal nih hin phaisa a hal lengmang i a sikhawh chung tein a riantuan mi in a hmuhmi phaisa cu a pek lengmang . Asinain a pe cawk tilo i a pasal nih cun faktuk in kut a thlak i a naupawi mi tiang aa rawk i thisen tam taktak a chuak.\nAnupi nih cun ain tuar ve tilo i cu vialte cu hman a thlak i social media ah a post i a sining zong a tial chiah . Cunhu ah sizung ah a mah tein a kal .Hi nu nih a chim ning ah cun a hlan ah pasal ka rak ngei bal i fanu pakhat kan ngei , cun a tu ka pasal heb hin fa pakhat kan ngei than i an pahnih tein ka sin zongn ah an um lo midang sin ah an um i ka ruat ngaingai tiah a chim .\nSocial Media i a chiahmi an konglam a rak hmutu pawl nih cun a ran nak in palik sin ah report nak a tuah ding a si tiah an ti i a mah zong an forh len . Cun palik pawl zong nih an rak hmuh ve ko nain report nak zeihmanh a tuah lo caah kan i thlak ve lo tiah thawngthanh nak an tuah ve fawn . Nupi pasal ngeih voikhat i palh cu chanchung ca a si caah fimkhur tein nupi pasal ngeih hi a rak biapi tuk mi a si. Source : mmcelebrity


SAC Ralhrang Ralkap Le Buesawtyi Sakhan Luhhnawh An Tong A Thi Mizong An. – Chintanbo\nPDF-CEU le ABSDF fonhmi phu cu April 11 zinglei sml 1:30 ah Sagaing ramthen, Tamu pengkomh, Myothit Myo, Thung Kathin-Tung Manah lamtluan ah SAC ralhrang ralkap kuttang palek le Buesawtyi 10 tluk umnak sakhan pakhat cu luhhnawh an tong.\nCu bantukin sakhan an luhhnawh lioah palek pakhat le Buesawtyi pakhat an zaam manh i, sakhan ah a ummi an hawile vialte le hriamnam vialte cu laaksak dih tlaih an si.\nCu an tlaihmi hna cu SAC ralhrang ralkap he i fonh ti lo ding, mipi sinah phaisa zong hal ti lo dingin chimhrinh an si hnuah thlah than an si.\nRel nuam ngai rakrelve cio uh, Mihrut:Mihrut,laiholh ah,milung khatphur tiah an ti tawn mi hna nih an hruhnak a langh khawhnak a awl bik mi cu,Khrihfabu lei ah maw Miphun le ram dawtnak lei kong ah maw a cawlcaang ngai mi le theihhngalh ngai mi i an um tik ah,hawi le hna le mah le miphun hna nih,nangmah cingcing na si ko.\npasalttha ciammam,nangmah bantuk hi kan ram le miphun nih a herh,nangmah um hlah law kan khrihfabu hi cu airawk bak ko lai.Nangmah na cawlcangh ruangah thil hi a tlam a tlingTthua thluahmah,tawng thluahmah hna,tibantuk phun in ca hna an kuat tik hna le an cattial mi hna coment an peek i an forh tik hna ah khin,an i hngalh lo kar te ah khin khur ah an tla diam sual tawn.\nHi kon ah hin kan pupa hna nih tihin an rak kan chimh bal,Vawrvok zunput Ek-khur tla,an ti tawn.Vawrvok,cu nangmah na sibik ko tiah an rak ti le cucu a rak ilun ciammam le a hawile hmai ah leksuai taktak in ai cheih len i a hmai ah zei a um ti a zoh thiam ti lo caah ek-khur chungah a rak tla i,a rak chuah tik ahcun ek rim a namtuk caah.saram dang nih na si lai tiah an rak ti mi zong an siter lo.\nAsullam cu,ek rim a namtuk cang caah a pawngah saram dang an um kho ti lo,a ek nih a kan namhtuk,a ek pel kan i neh sual lai an ti i,a tutiang hin vawrvok pawng ah saram dang cu an um ngam in an um duh thai lo e,an ti.\nMiffim:Mifiim cu,miphun le ram caah siseh,Khrihfabu caah siseh an tuahttuan le an cawlcangh tik le a hlei tiawk in thazaang an chuah tikah,cu an tuahttuannak le thazaang an chuahnak le chaw le va an peeknak kong an thangthat tik le an cattial mi hna coment an peek tik hna ah khin,tuahttuan chinchin an izuam.\nCun,Tlawmpal sawiselnak an tawn sual zongah midang zo langhter an duhlo i,aidawhnak in zapi sin tu ah hil sining kha an chim.A cheukhat lebang,a fiim chinchin mi hna lebang nih cun,a tthatnak le bia maw a chiatnak lei bia maw a theih sual tikah,lehnak zei a tuah lemlo,a herh a ti ahcun like hna a pek men ko hna.\nCubantuk pawl cu kan miphun ah hin an tam hrimhrim lo, a um chuun hi,kut caang khiah zat hmanh khi an tling lo.Hi ka ttial mi ah khan mihrut le mifim an bia chim le an cattial ning in nan kan tleih khawh ko lai tiah ka zumh.\nNote:Hi kong hi keimah hrimhrim hi thatlonak lei ah ai tel ve mi ka si tawn caah midang kha ti hnawhchan a um lo,kan miphun chungah hin a um pah tawn mi zohchih in ka ttial mi tu a si.Kailawm.Crd:Tinduh Thang.


Lockdown Lio Pi Ah Zumtu Thar Hizat Jesuh Khrih Khamnak An Co Thawng Kan Theih Cu Lawmh A Va Um Hringhran Dah – Chuncha News\nLockdown Lio Pi Ah Zumtu Thar Hizat Jesuh Khrih Khamnak An Co Thawng Kan Theih Cu Lawmh A Va Um Hringhran Dah\nJesuh Khrih nih ro a kan vuihmi bia cu zumtu mi nih kan tuah i kan tlingter hi kan Bawipa zong aa lawmh caan a si ko lai. Zumtu hremnak atamnak hi India zongah a karh taktak. Kum 2021 ahhin cun budist biaknak pakhat lawng kan kalpi lai tiah an rak aupi i, khrihfa le Muslim hi biatak tein a dohmi biaknak thleidan a ngeimi miphun an si. Biaknak dang pawl hi cu an tlom deuh tikah kan ti khawh ko hna lai tiah an i ruah i, muslim le khrihfa mi tu hi biatak tein an doh.\nAsi nain zumtu tampi thisen tampi a luang lio ah zumtu thar member tampi an karh ve tawn mi thawng kan theih tikah lawmh hi a rak um tuk. Abik in India mi hna nih an zumh cang mi, an biaknak ahcun thih bak an ngamh i an i biaktak mi kan hmuh hna tikah zumtu taktak cu anmah ah hin a tling tiawk in an nung hmuh awk a um i, Pathian an thangthat ning zoh tikah lung a hmui kho taktak mi an si.\nAtu lio Covid-19 zawtnak ruangah Lockdown buai cio dih asi lio ah nihin 26 July, 2020 Pathian ni, suimilam 10;30 Am ahkhan kan i ruahchan ngam tuk lo mi Arunachal East, Tezu khua a si mi (Mishmi) chungkhar 1, member 7 le Tlangval 1 hna cu Tezu Bialtu Pastor nih zumtu thar tipil a pek hna tiah thawng kan theih. Lunglawmh awk ngaingai thawng asi. zumtu mi hna nih lawmhpi cio hna uhsih. Bawipa nih lam hruai hram hna sehlaw zumtu tha le amah ram a kauh tertu si hram ko hna seh.\nPoi Ko :US Khrihfa Conservative Tampi Cu An Lung A Rawk I An Ngaih A Chia Ngaingai


Yangon, Hmawbi Um Paletwa Ralzam Hna Caah Thawngpang Tha Taktak – The Cherry Par\nYangon, Hmawbi Um Paletwa Ralzam Hna Caah Thawngpang Tha Taktak\nHmawbi um Paletwa ralzam hna caah lunglomh naak taktak thawng ttha- Paletwa um ralzam hna ca ah inn hmun ting 250 in zumh ngamhnaak in a ba in ka cawk piak hna. BAWIPA a ttha tuk i a hmun ngeitu lila nih ting 20 (2000000) kan hlut lai an ti. A tu ni hin ah American Columbus Ohio khua um Emanuel Chin Baptist Church nih tangka ting 36 kan in bomh hna an ti i nihin zanlei ah an van ka kuat colh. Hi biak inn hi a tu zumtu tampi nih thla kan cam piakmi Rev. Dr. Hai Vung Lian senior Pastor a ttuannaak church a si. Ni kum ah Pahlun nu he kan va tlawng hna i phungchim naak zong kan ngei bal. A tu hi tluk in ralzam hna ca an kan bomh tik ah kan i lawm tuk hringhran. An members dihlak BAWIPA PATHIAN nih thluachuahnaak pee hna seh law an pastor Rev. Dr. Hai Vung Lian hrimhrim zong a rannaak in dam ter tthan hram ko seh.\nNihin December 22 Paletwa har tongmi hna ca ah inn sak piaknaak, tikhor cawhpiaknaak le Chapel sak piaknaak rian ttuan cu PATHIAN sin bomh hal Thlacamnaak in kan thok tthan cang. A can hman te in rian a ttuanmi kan PATHIAN a min thang tthat in um ko seh! Har tongmi hna ca ah electric laak piak an hau. Electric department ka chimh hna i ting 20 a dih lai an ti. Har tongmi an si ca ah ting 2 cu hlu ve uh ka ti hna i iai an ti. Ni hin ah tung an bunh colh i hri an zam colh. Tangka peek a hauh bak ah PATHIAN nih a mi hmanmi pasal ttha pahnih ( min chim sianlo) a van thlah hna. Tangka a herhmi ting 18 bak cu mei caah an van hlut ko e! Ka lomh tuk ah ka chung ma phum in a ther!!! BAWIPA PATHIAN nih sunpar naak co ko seh! Credit: Rev. JP Biak Tin Sang\nHi thawngpang hi relchap lo cu a pam tuk, 𝐀𝐭𝐭𝐨𝐫𝐧𝐞𝐲 𝐆𝐞𝐧𝐞𝐫𝐚𝐥’𝐬 𝐍𝐞𝐰𝐬 𝐂𝐨𝐧𝐟𝐞𝐫𝐞𝐧𝐜𝐞 𝐚𝐡 𝐁𝐚𝐫𝐫 𝐧𝐢𝐡 𝐓𝐫𝐮𝐦𝐩 𝐑𝐚𝐥𝐜𝐡𝐚𝐧𝐡 𝐢𝐧 𝐁𝐢𝐚 𝐚 𝐂𝐡𝐢𝐦𝐦𝐢 𝐏𝐡𝐮𝐧𝐭𝐡𝐮𝐦. Attorney General Barr nih Justice Department a chuahtaak hlan ni 2 chungah, President Trump nih hrihhram um lo bakin election kongah tazacuainak a tuahmi faaktaktak in a mawhchiah i, President-elect Biden sin a sunghmi a sullam fianter duh ruang i mi sualkawlnak a kalpimi a donghnak a langhter ta. Vote firnak a um, timi kong hlathlai dingin Trump nih special counsel a fialmi hna cu Barr nih a hnonpiak i, federal cozah nih voting machine (seh) kong hlathlai ding taimai in a ruang hrihhram ka hmu lo, tiin a chim. Cu a biaka pawl cu kan hnung hrawnghrang i Trump a tanhtu pawl nih nawlnak an tuahmi vialte lunghrin tlaak an si zia a langhtertu an si.\nA tanglei ah hin Barr nih mipi he tonnak hmun ah Trump kong a chim duh ti lo nak a ruang an um: Election kong i special counsel he pehtlaiin: – “Ka ser bal lo, nehhnu zongah ka ser lai lo” Vote fir (fraud) kong hi kan hlathlai lai, tiin Election hnu ah khan Justice Department nih thawng an thanh bal. Asinain, Dec. 1 The Associated Press he interview an tuah lio khan cun, ‘election an ka fir kanh,’ tiin Trump nih hrihhram ngei lo in a chimmi cu Barr nih hrial hram a thok cang. “Nihin tiangah cun, election phichuah letthal kho lakin vote firnak tampi a umnak tehte kan hmu lo” tiin Barr nih a chim. Trump te tazacuaimi pawl biaceihzung nih an hnonpiak hna hnu in cun, election kong hlathlai dingin special counsel cu heh tiah an torhkhonh thiamthiam hna. Cu hna lakah cun voting machines ah thil ai ningcanglo mi a um, tiin a chim pengtu Powell zong hi ai tel.\n“Vanchiat e tiah, election tam u ah hin vote firnak hi a um pah tawn ko. Hi kong hi kan daithlanh tuk deuh in ka thei. Asinain, Trump nih cun a cohlang duh lo nain, timh ciammamtein a tomtom in vote firnak a um lo, tiin an chimmi cu ka pompi bak ve hna. ” tiin Monday ah khan Barr nih a chim. “Hi kongah special counsel hi hman ruamtha le hman awk zongah ai tlaak ko, tiiin rak ruat ve ning law, pakhat in ka ser diam cang hnga. Asinain, nihin tiangah ka ser lo, nehhnu zongah ka ser fawn lai lo,” tiin Barr nih a chim.\n𝗩𝗼𝘁𝗶𝗻𝗴 𝗠𝗮𝗰𝗵𝗶𝗻𝗲 𝗯𝗶𝗵𝘇𝗼𝗵 𝘁𝗵𝗮𝗻𝗻𝗮𝗸 𝗱𝗶𝗻𝗴𝗮𝗵 𝗮 𝗥𝘂𝗮𝗻𝗴 𝘇𝗲𝗶𝗵𝗺𝗮𝗻𝗵 𝗮 𝘂𝗺 𝗵𝗹𝗲𝗶 𝗹𝗼. Powell le Giuliani nih hrihhram ngei lo piin an chim lengmang mi Voting machine zoh thannak kong cu, US cozah nih a ruahpiak hna i an zoh than ah a tha ko lai, tiin an timi cu Barr nih a duh thiamthiam lo. DHS nih Voting machines zoh than tuanvo a la kho lai maw, tiin Giuliani nih Department of Homeland Security ah deputy secretary a tuan lio mi Ken Cuccinelli cu a hal i, “Hihi cu kanmah DHS nawlngeihnak tangh a ummi a si lo” tiin a leh. Monday i a dirhmun a langhtermi kongah Barr hi ai fiang ngai ko. “Federal cozah nih voting machine zoh thannak a lam le sul an ngei lo” tiin a chim.\nHunter Biden kongah special counsel ser a hau lo. Hunter Biden kong federal cozah nih hlathlainak a tuah i, cu a tuahmi kong cu election ai lim hlan ah cun thanh rih lo siseh, tiin Justice Department nih biachahnak an tuah cangmi a si. Cu kong i Trump a thin a huntuk mi nih Barr a rian ai dinhnak tiang a chuahpi phah cang. “Zeiruangah cun dah election ai lim hlan ah Hunter Biden kong hi Barr nih mipi sinah langhter a duh lo?” tiin Barr rian ai dinhnak kong a Twitter i a tial ni 2 hlan ah khan Trump nih a tial. Cu hnu thok in cun Hunter Biden a kong hlathlainak tuah dingin Trump special counsel a fial hna. Hi kong hi Barr a chawngtu ding Rose liang cungah ai khing colh ding a si. Biden nih a attorney general nominee a thim hlan le Trump a president sinak a dih hlan dungdang ah ai hmaithlak colh hau a si.\nDelaware i sihni pawl le IRS investigators pawl nih Hunter Biden hlathlainak cu an tuah lio pi a si. Cuhlan tein Hunter hi sual an phaw lo i, hringtu a pa Biden zong hi kongah an telhchih bal lo. “Nihin tiang i Hunter kong hlathlainak kan tuahmi ah hin felngaiin le tlamtling ngaiin kan Department chungah kan tuah ko, tiin ka ruah. Nihin tiang i ka hmuh ve ningah cun, hi kongah special counsel ser a hau in ka thei lo. Cucaah, Department ka chuah taak hlan ah cun special counsel ser kai tim lem lo,” tiin Hunter kong an hal lio ah Barr nih a chim. “Next president chan i a konglam hlathlainak an tuah tikah hin teh zeidah a cang kho,” tiin Barr cu an hal. “Cu tikah cun politics kong ai tel ti lai lo, tiah ruahchannak ka ngei. Tuanvo ngeih ning tein hi kong hi an tawlrel cang lai, tiah ruahchannak ka ngei ko,” tiin Barr nih a leh hna.\n𝙏𝙪𝙩𝙖𝙣 𝙝𝙖𝙘𝙠 𝙠𝙤𝙣𝙜𝙖𝙝 𝙍𝙪𝙨𝙨𝙞𝙖 𝙝𝙞 𝙩𝙪𝙖𝙣𝙫𝙤 𝙣𝙜𝙚𝙞 𝙨𝙞 𝙝𝙣𝙖 𝙨𝙚𝙝𝙡𝙖𝙬 𝙖 𝙙𝙖𝙬𝙝𝙗𝙞𝙠 𝙠𝙤. US federal cozah agencies cungah Russia nih faaktuk in cyberattack a tuah lai hi ka zum lem lo, tiin Trump nih Twitter ah a tialmi nih mipi an lung a hrinter pinah, hi kong i a hmuhning hi amah a officials minung lila siseh, Congress chungum Republican le Democratic members siseh, cun cybersecurity experts pawl an hmuhning he ai kalh ngaingai. Russia si lo in China tu an si deuh men lai, tiin Trump nih hack an tonmi zeirello pungsan in ai awtmi nih hin Moscow le Putin soisel a duhlo zia a langhter. “Hi hacking a tuahtu hi Russia an si lai, ti hi fiangtein chimh khawh a si ko” tiin Friday i Secretary of State Mike Pompeo nih a chimmi cu zawng in Monday ah khan Barr nih Trump ralchanh in bia a pau than.\n“Secretary Pompeo hmuhning hi ka pom ve. Russian si dawhdang an si bik ko. Asinain, hi kong hi cu hinak in chimfian kai tim lem lo,” tiin Barr nih a chim. Russia an si ko, tiin piangtlar in cun US nih fehternak cu a tuah ri lo nain, hack tuahtu phen ah mi zeidah a um, timi kongah lunghrimhnak an ngeihnak kong cu US officials le lawmarkers pawl nih an langhter ko cang. Hi kongah Russia sualphawt dingin White House officials nih timhlamhnak an ngei i, Friday chunhnu ah thanh dingin an i tim cang ko na tein, tuah rih lo dingin chimh than an si, tiah Satuarday ah khan CNN nih a thanh. Credit: Chelsea Bawi\n← 𝐀𝐭𝐭𝐨𝐫𝐧𝐞𝐲 𝐆𝐞𝐧𝐞𝐫𝐚𝐥’𝐬 𝐍𝐞𝐰𝐬 𝐂𝐨𝐧𝐟𝐞𝐫𝐞𝐧𝐜𝐞 𝐚𝐡 𝐁𝐚𝐫𝐫 𝐧𝐢𝐡 𝐓𝐫𝐮𝐦𝐩 𝐑𝐚𝐥𝐜𝐡𝐚𝐧𝐡 𝐢𝐧 𝐁𝐢𝐚 𝐚 𝐂𝐡𝐢𝐦𝐦𝐢 𝐏𝐡𝐮𝐧𝐭𝐡𝐮𝐦\nCNF Headquarters Camp Victoria Ah 2020 Christmas Tuahnak Caah Phaisa An Bawmh Hna →